4. การประกอบธุรกิจของแต่ละสายผลิตภัณฑ์

สายธุรกิจโทรศัพท์เคลื่อนที่ (Mobile Business)

  1. ลักษณะผลิตภัณฑ์และบริการ

  โทรศัพท์เคลื่อนที่ อุปกรณ์เสริม ซิมการ์ด และบัตรเติมเงิน

  จำหน่ายโทรศัพท์เคลื่อนที่แบรนด์ i-mobile และแบรนด์หลัก ได้แก่ Samsung
  รวมถึงอุปกรณ์เสริมของโทรศัพท์เคลื่อนที่ และอุปกรณ์ IT นอกจากนี้ยังจำหน่ายซิมการ์ด
  และบัตรเติมเงินทุกระบบที่ให้บริการ โดยจัดจำหน่ายผ่านช่องทางขายส่ง (Traditional
  Trade) และช่องทางขายปลีก (Modern Trade) ผ่านร้าน i-mobile by SAMART
  และเคาน์เตอร์ขายใน Hypermarket และ Specialty Store เช่น Tesco Lotus,
  Big-C, Big-C Extra และ Power buy เป็นต้น
  โดยมีการจำหน่ายโทรศัพท์เคลื่อนที่พร้อมกับการให้บริการข้อมูล ข่าวสาร Application
  และสาระความบันเทิง (Contents) ภายใต้บริการ Content Cafe

  บริษัทมีศูนย์ซ่อมและบริการ
  และจุดบริการรับชำระเงินค่าบริการโทรศัพท์เคลื่อนที่และค่าสาธารณูปโภคต่างๆ (Counter
  Service) กระจายอยู่ทั่วประเทศผ่านร้านสาขา i-mobile by SAMART
  และตัวแทนจำหน่ายของบริษัท

  ลักษณะของการค้าปลีก (Modern Trade)

  บริษัท สามารถ ไอ-โมบาย จำกัด (มหาชน) จำหน่ายโทรศัพท์เคลื่อนที่ยี่ห้อ i-mobile และ
  Samsung รวมถึงอุปกรณ์เสริมของโทรศัพท์เคลื่อนที่ และอุปกรณ์ IT อาทิ USB Modem,
  Bluetooth และ Case ใส่โทรศัพท์เคลื่อนที่ Blackberry และ iPhone เป็นต้น
  การจำหน่ายเป็นไปในลักษณะของการค้าปลีกผ่านร้าน i-mobile by SAMART
  และเคาน์เตอร์ขายใน Hypermarket และ Specialty Store อาทิ Tesco Lotus,
  Big-C, Big-C Extra และ Power Buy เพื่อเป็นการสร้างมูลค่าเพิ่ม
  และสร้างความแตกต่างของสินค้า บริษัทเสนอขายโทรศัพท์เคลื่อนที่พร้อมกับการนำเสนอข้อมูล
  ข่าวสาร และสาระความบันเทิง (Contents) ในรูปแบบที่สะดวกต่อการใช้งานผ่าน i-link
  นอกจากนี้ บริษัทยังมีศูนย์ซ่อมและบริการ และจุดบริการรับชำระเงินค่าบริการโทรศัพท์เคลื่อนที่
  และค่าสาธารณูปโภคต่างๆ (Counter Service) ผ่านร้านสาขา i-mobile by SAMART
  และร้านตัวแทนจำหน่ายในห้างสรรพสินค้า และแหล่งชุมชนทั้งในกรุงเทพฯ และต่างจังหวัด

  การให้บริการของร้าน i-mobile by SAMART มีการให้บริการในลักษณะก่อนและหลังการขาย
  โดยที่การให้บริการก่อนการขาย
  คือให้คำแนะนำแก่ลูกค้าเกี่ยวกับการเลือกใช้โทรศัพท์เคลื่อนที่ให้ตรงกับความต้องการ
  และพฤติกรรมการใช้โทรศัพท์ของลูกค้าแต่ละราย รวมถึงการแนะนำยี่ห้อ รุ่นของโทรศัพท์เคลื่อนที่
  ศักยภาพของโทรศัพท์เคลื่อนที่ในแต่ละรุ่น ตลอดจน Contents ต่างๆ
  ที่เป็นประโยชน์และสามารถตอบสนองต่อความต้องการของลูกค้าแต่ละราย
  ซึ่งจัดเตรียมไว้พร้อมให้ลูกค้าสามารถ download ได้ ส่วนการให้บริการหลังการขายนั้น
  บริษัทจะมีศูนย์บริการตรวจเช็คทั่วประเทศ
  และซ่อมโทรศัพท์เคลื่อนที่โดยเฉพาะในกรณีที่ลูกค้านำโทรศัพท์เคลื่อนที่เข้ามาตรวจเช็ค
  หรือซ่อมแซม ทางร้านจะมีโทรศัพท์เคลื่อนที่สำรองให้กับลูกค้าใช้ในระหว่างรอซ่อม

  ลักษณะของการค้าส่ง (Traditional Trade)

  ทำหน้าที่ในการเป็นผู้จัดหาโทรศัพท์เคลื่อนที่ยี่ห้อต่างๆ และจำหน่ายในรูปแบบของการค้าส่ง
  (Wholesale) ให้กับบริษัทและตัวแทนจำหน่ายที่เป็น Franchise และ Dealer
  โดยสินค้าที่บริษัททำการจำหน่ายทั้งหมดจะได้รับการประกันคุณภาพจากร้าน i-mobile by
  SAMART เช่นกัน

ยอดการจำหน่ายโทรศัพท์เคลื่อนที่ของบริษัท

  -------------------------- ----------- -------- ----------- -------- ----------- -------- ----------- --------
  บริการ                      ปี 2552               ปี 2553               ปี 2554               ปี 2555      

                             เครื่อง       ร้อยละ*   เครื่อง       ร้อยละ*   เครื่อง       ร้อยละ*   เครื่อง       ร้อยละ*

  ยอดการจำหน่ายโทรศัพท์เคลื่อนที่   3,648,974   - 9.96   3,874,669   6.19     4,279,996   10.46    4,122,167   -3.69
  -------------------------- ----------- -------- ----------- -------- ----------- -------- ----------- --------

หมายเหตุ : * ร้อยละ คืออัตราการเปลี่ยนแปลงเมื่อเทียบกับปีที่ผ่านมา

2.  การจัดหาผลิตภัณฑ์หรือบริการโทรศัพท์เคลื่อนที่

  บริษัท สามารถ ไอ-โมบาย จำกัด (มหาชน) ได้ทำการออกแบบและพัฒนาคุณลักษณะในรูปแบบ
  OEM โดยได้ว่าจ้างผู้ผลิต เพื่อผลิตโทรศัพท์เคลื่อนที่ภายใต้แบรนด์ i-mobile
  ส่วนโทรศัพท์เคลื่อนที่ยี่ห้ออื่นๆ
  จะสั่งซื้อโดยตรงจากผู้แทนจำหน่ายทั้งภายในและต่างประเทศโดยเน้นแบรนด์หลักได้แก่ Samsung
  โดยมีองค์ประกอบในการคัดเลือกผู้ผลิตดังนี้

-   ความต้องการของตลาด

-   รูปลักษณ์ คุณลักษณะและคุณภาพของผลิตภัณฑ์

-   ระยะเวลาในการผลิต และการตรงต่อเวลา

-   นโยบายด้านราคา

-   นโยบายสนับสนุนและส่งเสริมการขาย

-   นโยบายการรับประกันหลังการขาย

    -   ศักยภาพในการแข่งขันของผู้ผลิต

  ทั้งนี้ โดยมีรายละเอียดบริษัทผู้ผลิต และบริษัทผู้แทนจำหน่ายในประเทศดังนี้

+-----------------------+------------------------+---------------------+
| บริษัทผู้ผลิต              | บริษ                    | ยี่ห้อผลิตภัณฑ์โทรศัพ      |
|                       | ัทผู้แทนจำหน่ายในประเทศไทย | ท์เคลื่อนที่และอุปกรณ์เสริม |
+=======================+========================+=====================+
| Samart’s Vendor       | Samart I-Mobile Plc.   | i-mobile            |
+-----------------------+------------------------+---------------------+
| Samsung Corporation   | Thai Samsung           | Samsung             |
|                       | Electronics Co., Ltd.  |                     |
+-----------------------+------------------------+---------------------+

  บริษัทได้ทำการตลาดเชิงรุกให้กับโทรศัพท์เคลื่อนที่ภายใต้แบรนด์ i-mobile อย่างต่อเนื่อง
  ซึ่งได้รับการตอบรับเป็นอย่างดีจากลูกค้า โดยมีส่วนแบ่งทางการตลาดอยู่ในลำดับที่ 3
  ในตลาดโทรศัพท์เคลื่อนที่ในประเทศไทย

  SIM Card และ บัตรเติมเงิน

  SIM Card ที่กลุ่มบริษัทจัดจำหน่ายเป็นการสั่งซื้อจากบริษัทผู้ให้บริการโทรศัพท์เคลื่อนที่โดยตรง
  ได้แก่

-   ระบบ Digital GSM Advance, Digital GSM 1800 และ One–2-Call สั่งซื้อจาก
    บริษัท แอดวานซ์ ไวร์เลส มาร์เกตติ้ง จำกัด และบริษัท ดิจิตอลโฟน จำกัด

-   ระบบ DTAC และ Happy สั่งซื้อจาก บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)

-   ระบบ True move สั่งซื้อจาก บริษัท ทรู มูฟ จำกัด

-   ระบบ CAT CDMA สั่งซื้อจาก บริษัท กสท โทรคมนาคม จำกัด (มหาชน)

3. การตลาด

 1) การตลาดและช่องทางการจัดจำหน่าย

  การจำหน่ายโทรศัพท์เคลื่อนที่ของบริษัทแบ่งได้เป็นการค้าส่งและการค้าปลีก
  ในส่วนของการค้าส่งนั้นบริษัทเน้นการจำหน่ายสินค้าให้กับบริษัทและตัวแทนจำหน่ายที่เป็น
  Franchise และ Dealer ส่วนการค้าปลีกบริษัทได้จำหน่ายสินค้าผ่านร้านค้า i-mobile by
  SAMART, Hypermarket และ Specialty Store
  โดยมีช่องทางค้าปลีกที่กระจายอยู่ตามห้างสรรพสินค้าชั้นนำทั่วไป และแหล่งชุมชนในประเทศไทย
  รวมทั้งสิ้นกว่า 689 แห่ง บริษัทมีแผนในการขยายช่องทางการจัดจำหน่าย
  โดยเน้นไปที่ร้านค้าปลีกทั้งในส่วนที่บริษัทจัดการเอง (Own shop) และในรูปแบบของแฟรนไชส์
  (Franchise) เพื่อให้มีช่องทางการจำหน่ายที่เข้าถึงจุดต่างๆ ทั้งกรุงเทพฯ และต่างจังหวัด

สำหรับร้านค้าในรูปแบบแฟรนไชส์นั้น บริษัทได้เปิดกว้างให้กับผู้ที่สนใจเข้ามาร่วมดำเนินธุรกิจการเป็นผู้จำหน่ายโทรศัพท์เคลื่อนที่กับบริษัท ซึ่งกลยุทธ์ในการขายแฟรนไชส์โดยพิจารณาจากศักยภาพของผู้ที่ให้ความสนใจตลอดจนความเหมาะสมของขนาดพื้นที่ และสถานที่ตั้งเพื่อกำหนดรูปแบบของแฟรนไชส์ โดยมีรูปแบบของ แฟรนไชส์อยู่ 2 ลักษณะดังนี้

1. แฟรนไชส์ ในรูปแบบของร้านค้า i-mobile by SAMART
ซึ่งเป็นร้านค้าที่มีขนาดพื้นที่ตั้งแต่ขนาดกลางถึงขนาดใหญ่ ทั้งนี้ ขึ้นอยู่กับศักยภาพ
และความสามารถของผู้ที่สนใจซื้อแฟรนไชส์แต่ละราย
โดยบริษัทจะเป็นผู้จัดเตรียมระบบคอมพิวเตอร์เพื่ออำนวยความสะดวกให้แก่ผู้ซื้อแฟรนไชส์
และช่วยในเรื่องของระบบ การจัดเก็บเงิน บริหารร้าน และสินค้าคงคลัง
และสามารถอำนวยความสะดวกให้กับลูกค้าที่มาใช้บริการภายในร้าน นอกจากนี้ ร้าน i-mobile
by SAMART ยังมีระบบการควบคุมสินค้าคงคลังที่เชื่อมต่อกับสำนักงานใหญ่ (Online Inventory)
ทำให้สามารถบริหารสินค้าคงคลังระหว่างกันได้อย่างมีประสิทธิภาพ

2. แฟรนไชส์ ในรูปแบบของตู้จำหน่ายโทรศัพท์เคลื่อนที่ที่สามารถเคลื่อนย้ายได้สะดวก (Kiosk)
บริษัทจะเป็นผู้ดำเนินการจัดทำตู้จำหน่ายโทรศัพท์เคลื่อนที่ที่สามารถเคลื่อนย้ายได้สะดวก (Kiosk)
และเสนอขายให้แก่ผู้ที่สนใจพร้อมกับแฟรนไชส์ของ i-mobile by SAMART
โดยบริษัทจะให้การสนับสนุนในด้านการจัดส่งสินค้าในลักษณะที่มีปริมาณครั้งละไม่มาก
และสามารถจัดส่งให้แก่ Kiosk ได้ภายใน 24 ชั่วโมง
ซึ่งวิธีการดังกล่าวจะเป็นการช่วยผู้ประกอบการรายเล็กที่มีเงินลงทุนไม่มากนัก
และยังสามารถช่วยลดภาระเรื่องการสำรองสินค้าให้กับผู้ประกอบการได้อย่างมาก

นอกจากนี้ บริษัทยังเล็งเห็นถึงความสำคัญของการค้าในรูปแบบอีคอมเมิร์ซ
ที่กำลังได้รับความนิยมขึ้นเรื่อยๆ
ปัจจัยเอื้อที่สำคัญคือความพร้อมของอุปกรณ์พกพาที่พร้อมให้เกิดการสร้างคอนเทนต์และจำหน่ายสินค้าออนไลน์ได้ง่ายขึ้น
จากสถิติของผู้ใช้อินเตอร์เน็ตพบว่า มียอดจำนวนผู้ซื้อสินค้าผ่านช่องทางอีคอมเมิรซ์ประมาณ 1.2
ล้านคนในประเทศไทยในปี 2555 คิดเป็นมูลค่าประมาณ 5 ล้านบาท
บริษัทเล็งเห็นโอกาสในการเพิ่มรายได้และยอดขาย ดังนั้น
บริษัทจึงได้ขยายช่องทางการจัดจำหน่ายสินค้าผ่านช่องทางออนไลน์ โดยคัดเลือกเว็บไซต์ที่มีชื่อเสียง
น่าเชื่อถือ และมีประสบการณ์ด้านอีคอมเมิรซ์เป็นอย่างดี
นอกจากนี้ยังต้องคำนึงถึงจำนวนฐานลูกค้ากลุ่มเป้าหมายด้วยเช่นกัน

 2) กลุ่มผู้บริโภคเป้าหมาย

  บริษัทเป็นผู้จัดจำหน่ายผลิตภัณฑ์ที่ทันสมัย และเกี่ยวข้องกับนวัตกรรมใหม่อย่างต่อเนื่อง
  โดยเล็งเห็นถึงการเติบโตของตลาดในกลุ่มผู้ใช้โทรศัพท์เคลื่อนที่มากกว่า 1 เครื่อง
  และตลาดในกลุ่มผู้ใช้โทรศัพท์เคลื่อนที่เพื่อการทดแทน (Replacement Market)
  โดยปัจจัยที่ส่งผลให้เกิดการเติบโตของตลาด มีดังนี้

1.  ผู้ใช้โทรศัพท์เคลื่อนที่เปลี่ยนเครื่องโทรศัพท์ใหม่ในระยะเวลาที่สั้นขึ้น โดยเฉลี่ยประมาณ 6-12
    เดือน โดยเฉพาะวัยรุ่นและวัยทำงาน
    เนื่องมาจากโทรศัพท์เคลื่อนที่มีการพัฒนาเทคโนโลยีสูงขึ้น พร้อมรูปลักษณ์ทันสมัย
    การมีผลิตภัณฑ์ที่หลากหลาย และราคาย่อมเยา จึงสามารถเจาะตลาดเฉพาะกลุ่มได้มากยิ่งขึ้น

2.  ผู้ให้บริการเครือข่ายโทรศัพท์เคลื่อนที่ ได้มีการจัดกิจกรรมส่งเสริมการขาย เช่น
    การนำเสนอบริการเสริมพิเศษ เพื่อดึงดูดลูกค้าใหม่และรักษาฐานลูกค้าเดิม
    จึงทำให้ผู้ใช้โทรศัพท์เคลื่อนที่หันมาใช้โทรศัพท์เครื่องใหม่ที่สามารถรองรับบริการเสริมพิเศษมากขึ้น

3.  ผู้ใช้โทรศัพท์เคลื่อนที่ต้องการรักษาหมายเลขโทรศัพท์เคลื่อนที่เดิม และใช้งานโทรศัพท์เคลื่อนที่
    เครื่องที่สอง ในลักษณะเฉพาะ เช่น เครื่องที่ใช้ในการทำงาน
    หรือเครื่องที่ใช้ในชีวิตประจำวัน เป็นต้น

  ดังนั้นกลุ่มลูกค้าเป้าหมายของบริษัทจึงครอบคลุมทุกกลุ่มผลิตภัณฑ์ (Segment)
  โดยเฉพาะผู้บริโภคที่มีความต้องการผลิตภัณฑ์ที่คุ้มค่า คุ้มราคา และต้องการใช้งานบริการข้อมูล
  ข่าวสารต่างๆ โดยสามารถแบ่งกลุ่มของผู้บริโภคตามพฤติกรรม (Psychographic) ออกเป็น 6
  กลุ่มใหญ่ๆดังนี้

-   กลุ่ม 1 ได้แก่ กลุ่มผู้บริโภคที่ชื่นชอบเทคโนโลยีที่ทันสมัย ชอบความตื่นเต้น และท้าทายสิ่งใหม่
    และมีความต้องการใช้งานอินเตอร์เน็ตความเร็วสูง (ช่วงอายุ 15-38 ปี)

-   กลุ่ม 2 ได้แก่ กลุ่มผู้บริโภคที่ชอบบริการที่รวดเร็วทันใจ มีความกระตือรือร้นในการทำงาน
    (ช่วงอายุ 24-45 ปี)

-   กลุ่ม 3 ได้แก่ กลุ่มผู้นำในการใช้เทคโนโลยีใหม่ ชอบความหรูหรามีสไตล์
    และชื่นชอบทดลองผลิตภัณฑ์ใหม่อยู่เสมอ (ช่วง อายุ 20-30 ปี)

-   กลุ่ม 4 ได้แก่ กลุ่มผู้บริโภคที่รักอิสระ ชอบใฝ่หาความรู้เพื่อพัฒนาตนเอง ชอบค้นหาสิ่งใหม่ๆ
    ให้ชีวิต และยอมรับสิ่งใหม่ๆ (ช่วงอายุ 20-35 ปี )

-   กลุ่ม 5 ได้แก่ กลุ่มผู้สูงอายุที่ชอบใช้ชีวิตแบบเรียบง่าย พอใจในวิถีชีวิตแบบที่เป็นอยู่ในปัจจุบัน
    ยึดถือขนบธรรมเนียมประเพณีอย่างเคร่งครัด อาจไม่ได้เป็นผู้ที่ซื้อสินค้าด้วยตนเอง (ช่วงอายุ
    45-60 ปี)

-   กลุ่ม 6 ได้แก่ กลุ่มผู้บริโภคที่ชอบใช้ชีวิตแบบเรียบง่าย พอใจในวิถีชีวิตแบบที่เป็นอยู่ในปัจจุบัน
    ยึดถือขนบธรรมเนียมประเพณีอย่างเคร่งครัด
    เป็นผู้บริโภคที่ตัดสินใจซื้อสินค้าอย่างละเอียดรอบคอบ (ช่วง อายุ 38-48 ปี)

กลยุทธ์การตลาด

  บริษัทยังครองความเป็นผู้นำโทรศัพท์เคลื่อนที่แบรนด์ไทยอันดับ 1 ด้วยยอดจำหน่ายมากกว่า 20
  ล้านเครื่อง ภายใต้แนวคิด “i-mobile...เพราะเราเข้าใจ” พร้อมนำเสนอผลิตภัณฑ์
  และเทคโนโลยีคุณภาพ รวมถึงการบริการมาตรฐาน ในทุกความต้องการของลูกค้า คนไทย
  ซึ่งสามารถตอบโจทย์ทุกกลุ่มเป้าหมายทุกเพศทุกวัย ทั้งวัยรุ่น วัยทำงาน หรือแม้แต่ผู้สูงอายุ

  ปัจจุบัน i-mobile ทำตลาดครอบคลุมกลุ่มผลิตภัณฑ์ ได้แก่

1.  กลุ่มผลิตภัณฑ์ประเภทเบสิกโฟน โทรศัพท์เคลื่อนที่ที่มีฟังก์ชั่นการใช้งานง่าย ราคาย่อมเยา
    ภายใต้ชื่อผลิตภัณฑ์ตระกูล “ฮิตส์ ” (Hitz Series)

2.  กลุ่มผลิตภัณฑ์ประเภทฟีเจอร์โฟน โทรศัพท์เคลื่อนที่รองรับความบันเทิงแบบมัลติมีเดีย
    การใช้งานอินเตอร์เน็ตและการใช้งานโซเชียลเน็ตเวิร์ค ภายใต้ชื่อผลิตภัณฑ์ตระกูล “ซ่า”
    (ZAA)

3.  กลุ่มผลิตภัณฑ์ประเภทสมาร์ทโฟน โทรศัพท์เคลื่อนที่ระบบปฏิบัติการแอนดรอยด์
    รองรับการใช้งาน

  อินเตอร์เน็ต 3G และการเชื่อมต่อไร้สายความเร็วสูง รองรับการใช้งานแอพพลิเคชั่น
  โซเชียลเน็ตเวิร์ค ภายใต้ชื่อผลิตภัณฑ์ตระกูล “ไอ-สไตล์ “ (i-STYLE)

4.  กลุ่มผลิตภัณฑ์ประเภทสมาร์ทโฟนระดับพรีเมี่ยม
    โทรศัพท์เคลื่อนที่ที่มีความโดดเด่นด้วยวัสดุคุณภาพเยี่ยม ระบบปฏิบัติการแอนดรอยด์
    รองรับการใช้งานอินเตอร์เน็ต 3G และการเชื่อมต่อไร้สายความเร็วสูง
    รองรับการใช้งานแอพพลิเคชั่น โซเชียลเน็ตเวิร์คครบครัน ภายใต้ชื่อผลิตภัณฑ์ตระกูล “
    ไอคิว” (IQ)

5.  กลุ่มผลิตภัณฑ์ประเภทแท็บเลตพีซี แท็บเลตแอนดรอยด์ ที่รองรับการใช้งานประสิทธิภาพสูง
    ภายใต้ชื่อผลิตภัณฑ์ตระกูล “ไอ-โน้ต” (i-note)

  รวมถึงกลุ่มแอร์การ์ดหรือยูเอสบี โมเดม เพื่อรองรับการเชื่อมต่ออินเตอร์เน็ตระบบ 3G
  และอุปกรณ์เสริม ภายใต้ ตราสินค้า i-mobile ซึ่งมีแนวโน้มการเติบโตสูงขึ้นอย่างต่อเนื่อง

-   ด้านประชาสัมพันธ์ และส่งเสริมการขาย

  ในส่วนของการโฆษณาประชาสัมพันธ์ และกิจกรรมการส่งเสริมการขาย บริษัทวางแผนการตลาด
  เพื่อสร้างการรับรู้ให้แก่ผู้บริโภค ทั้งในรูปแบบ Above The Line เช่น
  การลงโฆษณาตามสื่อต่างๆ ทั้งทางโทรทัศน์ วิทยุ สิ่งพิมพ์ และดิจิตอลมีเดีย ส่วนในรูปแบบ
  Below The Line นั้นบริษัทได้จัดทำกิจกรรม ณ จุดขาย
  รวมถึงกิจกรรมโรดโชว์ทั่วประเทศอย่างต่อเนื่อง เพื่อเป็นการตอกย้ำภาพลักษณ์ของแบรนด์สินค้า
  i-mobile ให้เป็นที่รู้จักกว้างขวางมากขึ้น
  อีกทั้งยังสร้างความสัมพันธ์กับลูกค้าด้วยการบริหารลูกค้าสัมพันธ์ (Customer Relationship
  Management : CRM) ผ่าน i-club ของ i-mobile เช่น
  การมอบพริวิเลจแก่ลูกค้าในการซื้อสินค้าและบริการจากร้าน i-mobile และร้านค้าชั้นนำต่างๆ
  อีกมากมาย

-   ด้านช่องทางการจัดจำหน่าย และการบริการ

  บริษัทขยายช่องทางการจัดจำหน่ายใหม่เข้าสู่ร้านออนไลน์
  เพื่อตอบสนองต่อไลฟ์สไตล์ที่เปลี่ยนไปของผู้บริโภค
  เมื่อการค้าขายออนไลน์หรืออีคอมเมิร์ซเริ่มมีบทบาทมากขึ้น
  บริษัทจึงวางแผนเข้าไปลองจำหน่ายสินค้าออนไลน์กับเว็บไซต์ที่มีชื่อเสียงและตรงตามกลุ่มลูกค้าเป้าหมาย
  รวมถึงการขยายช่องทางการจัดจำหน่ายผ่าน Specialty Store และการขยายจุดขายทาง
  Hypermarket รวมทั้งเน้นการทำตลาดแบบเฉพาะจุดตามแต่ละภูมิภาค (Local Marketing)
  เพื่อให้สามารถตอบสนองต่อความต้องการของลูกค้าที่แตกต่างกันในแต่ละพื้นที่ นอกจากนี้ ยังมีร้าน
  i-mobile by SAMART ครอบคลุมทุกจังหวัดทั่วประเทศ แฟรนไชส์ และตัวแทนจำหน่าย
  i-mobile กว่าหลายร้อยราย รวมถึงการบริการลูกค้าที่ได้มาตรฐานจากศูนย์บริการ i-mobile
  service center ครอบคลุมทุกจังหวัด เพื่อให้ผู้บริโภคมั่นใจในผลิตภัณฑ์
  และมาตรฐานการบริการ ภายใต้แบรนด์ i-mobile

 ข้อได้เปรียบของบริษัทในสายธุรกิจโทรศัพท์เคลื่อนที่

บริษัทมีการจำหน่ายโทรศัพท์เคลื่อนที่ภายใต้ชื่อ i-mobile ซึ่งเป็นเครื่องหมายการค้าของบริษัท และในปี 2555 บริษัทมียอดจัดจำหน่ายโทรศัพท์เคลื่อนที่ภายใต้ชื่อ i-mobile เป็นอันดับที่ 3 ของประเทศ โดยมีส่วนแบ่งทางการตลาดร้อยละ 28

-   บริษัทเป็นผู้แทนจำหน่ายโทรศัพท์เคลื่อนที่ให้กับบริษัทผู้ผลิตโทรศัพท์เคลื่อนที่ชั้นนำ ได้แก่
    Samsung

-   บริษัทมีร้านค้าปลีกภายในประเทศถึง 689 แห่งกระจายอยู่ทั่วประเทศ

-   บริษัทมีบริษัทย่อยที่มีประสบการณ์ในการพัฒนาข้อมูล ข่าวสาร
    และสาระความบันเทิงและรวมทั้งการให้บริการข้อมูล ข่าวสาร
    และสาระความบันเทิงผ่านโทรศัพท์เคลื่อนที่ทั้งในลักษณะการสื่อสารทางเดียวและการสื่อสารที่สามารถโต้ตอบกันได้
    (Interactive) ซึ่งสามารถนำเอา Contents ต่างๆ
    เข้าไปไว้ในโทรศัพท์เคลื่อนที่ตามความเหมาะสมของเครื่อง
    และความต้องการของผู้บริโภคแต่ละกลุ่มในรูปแบบของ i-Link และ i-Key

-   บริษัทมีบริษัทย่อยที่เป็น MVNO ของเครือข่าย 3G
    ทำให้มีความสามารถในการให้บริการข่าวสารและข้อมูลบนเครือข่ายที่มีความเร็วสูงได้ง่ายขึ้น

-   การมีจุดให้บริการหลังการขายกระจายอยู่ทั่วประเทศ
    ทำให้มีความสะดวกและรวดเร็วในการเข้ารับบริการหลังการขายมากขึ้น

4. สภาวะการแข่งขันโดยรวมของธุรกิจ

  ธุรกิจโทรศัพท์เคลื่อนที่ในปี 2555 มีการเติบโตที่สดใส ในช่วงไตรมาสที่สองของปีนั้น
  ตลาดฟีเจอร์โฟนได้รับผลกระทบในช่วงสั้นๆ
  จากการห้ามนำเข้าและจำหน่ายโทรศัพท์ที่ถูกเพิกถอนใบรับรองเครื่องโทรคมนาคมและอุปกรณ์
  จำนวน 280 รุ่นของคณะกรรมการกิจการกระจายเสียง กิจการโทรทัศน์
  และกิจการโทรคมนาคมแห่งชาติ (กสทช.) ส่งผลให้ยอดจัดส่งลดลง 2%
  เมื่อเทียบกับไตรมาสแรกของปี
  นอกจากนี้ความนิยมในตัวสมาร์ทโฟนรุ่นล่างที่เพิ่มขึ้นยังทำให้ตลาดฟีเจอร์โฟนระดับบนหดตัวลงไปด้วย

  การเปิดตัวสมาร์ทโฟนไฮเอนด์รุ่นใหม่ๆ เช่น ไอโฟน 5 และ ซัมซุง กาแล็กซี่โน้ต 2
  ได้กระตุ้นยอดขายในตลาดโทรศัพท์สมาร์ทโฟนระดับบน และก่อให้เกิดการแข่งขันอย่างดุเดือด
  ส่วนตลาดสมาร์ทโฟนระดับล่างได้รับแรงกระตุ้นจากการเข้ามาทำตลาดที่เพิ่มขึ้นของผู้ผลิตโทรศัพท์เคลื่อนที่เจ้าใหม่ๆ
  ทั้งของประเทศไทยเอง และจากประเทศจีนด้วยเช่นกัน

  ตลาดสมาร์ทโฟนยังเติบโตได้ต่อเนื่อง ในขณะที่ตลาดฟีเจอร์โฟนเริ่มตึงตัว
  โดยผู้ผลิตและผู้จัดจำหน่ายอุปกรณ์โทรศัพท์เคลื่อนที่ได้นำสมาร์ทโฟนหลากหลายรุ่นเข้ามาทำตลาดด้วยระดับราคาต่างๆ
  ประกอบกับการที่ผู้ให้บริการเครือข่ายต่างๆ ได้ช่วยผลักดันผ่านการขยายเครือข่ายการให้บริการ
  3G และการนำเสนอดาต้าแพคเกจที่มีราคาถูกลงให้กับผู้บริโภค
  ทำให้ความต้องการซื้อสมาร์ทโฟนขยายตัวขึ้นตลอดปี 2555

  นอกจากนี้ ในช่วงปลายปี 2555 คณะกรรมการกิจการกระจายเสียง กิจการโทรทัศน์
  และกิจการโทรคมนาคมแห่งชาติ (กสทช.) ได้เปิดประมูล สัญญาณ 3G คลื่นความถี่ 2.1
  กิกะเฮิรตซ์ และออกใบอนุญาตใช้คลื่นความถี่สำหรับกิจการโทรคมนาคมเคลื่อนที่สากลย่าน 2.1
  กิกะเฮิรตซ์ หรือใบอนุญาต 3G และใบอนุญาตประกอบกิจการโทรคมนาคมแบบที่สาม
  คือมีโครงข่ายเป็นของตัวเอง ให้กับผู้ที่ชนะการประมูลทั้ง 3 ราย ได้แก่บริษัท แอดวานซ์ ไวเลส
  เน็ตเวิร์ค จำกัด ในเครือเอไอเอส บริษัท ดีแทค เน็ตเวิร์ค จำกัด ในเครือดีแทค และบริษัท
  เรียลฟิวเจอร์ จำกัด ในเครือกลุ่มทรู เมื่อวันที่ 7 ธ.ค. 2555
  โดยทั้งสองใบอนุญาตเป็นใบอนุญาตที่ใช้คู่กัน ซึ่งใบอนุญาตมีผลตั้งแต่วันที่ 7 ธ.ค. 2555 – 6
  ธ.ค. 2570 รวมระยะเวลาใบอนุญาต 15 ปี
  และได้กำหนดเงื่อนไขแนบท้ายเพื่อให้เกิดความชัดเจนและไม่ขัดกับประกาศอัตราค่าบริการขั้นสูง
  กำหนดให้มีการลดอัตราค่าบริการทั้งเสียงและข้อมูลลง 15-20% จากอัตราบริการเฉลี่ยในตลาด
  ณ วันที่รับใบอนุญาต

  จึงเป็นที่คาดการณ์ว่าภาพรวมตลาดในปี 2556 จะคึกคักและมีสีสันขึ้นแน่นอน
  เพราะผู้ให้บริการจะออกแคมเปญดึงดูดลูกค้าทั้งในกลุ่มที่เข้าใจเทคโนโลยีอยู่แล้วและกลุ่มที่ยังใช้
  2G ให้เปลี่ยนมาใช้ 3G ซึ่งเป็นกลุ่มคนส่วนใหญ่ของประเทศ
  แต่จะเริ่มเร็วแค่ไหนขึ้นอยู่กับความพร้อมของโครงข่าย ดังนั้นใครพร้อมก่อนย่อมได้เปรียบ
  และคาดว่าการแข่งขันของตลาด 3G ในช่วงครึ่งปีแรกจะยังไม่น่าตื่นเต้น
  เนื่องจากผู้ให้บริการเครือข่ายโทรศัพท์เคลื่อนที่อยู่ระหว่างวางโครงข่ายและปรับปรุงโครงข่ายเป็น
  3G โดยการแข่งขันหนัก ๆ น่าจะเกิดขึ้นในช่วงครึ่งปีหลังของปี 2556
  เพราะแต่ละแบรนด์ต้องหาจุดแตกต่างในการทำตลาดให้ได้ เนื่องจากแบรนด์ที่เป็นเบอร์ 1
  เน้นเรื่องของภาพลักษณ์ที่ดูดีและเทคโนโลยีที่ทันสมัยแล้ว ดังนั้นแบรนด์ที่ 2 และ 3
  ต้องหาจุดแตกต่างให้ได้

  ในส่วนของบริษัทนั้น ในปี 2555 บริษัทได้ให้ความสำคัญกับโทรศัพท์เคลื่อนที่แบบสมาร์ทโฟนมากขึ้น
  โดยโทรศัพท์เคลื่อนที่แบบสมาร์ทโฟนของ i-mobile มีสัดส่วนอยู่ที่ 18% ของยอดจำหน่ายทั้งหมด
  ขณะที่ยอดจำหน่ายโทรศัพท์เคลื่อนที่กว่า 80% ยังเป็นโทรศัพท์เคลื่อนที่แบบฟีเจอร์โฟน
  หรือโทรศัพท์เคลื่อนที่ที่รองรับการใช้งานโทร เข้า-ออก ส่วนในปี 2556
  คาดการณ์ว่ายอดจำหน่ายโทรศัพท์เคลื่อนที่แบบสมาร์ทโฟนของ i-mobile
  จะโตขึ้นมากและมีสัดส่วนถึง 70% ของยอดจำหน่ายทั้งหมด
  นับเป็นการเติบโตแบบก้าวกระโดดของโทรศัพท์เคลื่อนที่แบบ สมาร์ทโฟนอย่างชัดเจน
  โดยจะเน้นโทรศัพท์เคลื่อนที่แบบสมาร์ทโฟนที่มีราคาที่ถูกกว่า
  เกาะติดทุกกระแสเทคโนโลยีทั้งระบบปฏิบัติการแอนดรอยด์ที่พร้อมนำเวอร์ชั่นล่าสุดมาใส่ในโทรศัพท์เคลื่อนที่แบรนด์
  i-mobile และยังคงเน้นการใช้งาน 2 ซิม
  รวมทั้งจัดทำแพ็กเกจการใช้งานดาต้าหรือการใช้งานรับ-ส่งข้อมูลควบคู่ไปด้วย อาทิ
  สามารถเล่นเฟซบุ๊ก หรือสังคมออนไลน์ต่าง ๆ ผ่านโทรศัพท์เคลื่อนที่สมาร์ทโฟนของ i-mobile
  ได้ทั้งปีโดยไม่จำกัดปริมาณการใช้งาน
  ก็น่าจะเป็นทางเลือกและจะสามารถเข้ามาชิงส่วนแบ่งตลาดได้ไม่ยากนัก

  นอกจากนี้ บริษัทยังมีความแข็งแกร่งทางด้านช่องทางการจัดจำหน่าย ซึ่งในปี 2555
  บริษัทมีส่วนแบ่งทางการตลาดในเชิงของการเป็นตัวแทนจัดจำหน่ายหลัก (Distributor)
  คิดเป็นร้อยละ 73 ในเชิงของปริมาณโทรศัพท์เคลื่อนที่ที่จำหน่าย
  และมีส่วนแบ่งทางการตลาดสำหรับตราสินค้า i-mobile (House brand) คิดเป็นร้อยละ 95
  โดยบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และยังประสบความสำเร็จในการสร้างตราสินค้า i-mobile
  ทำให้มีสัดส่วนทางการตลาดเพิ่มขึ้นจนเป็นผู้นำตลาดโทรศัพท์เคลื่อนที่ในประเทศ

  บริษัทยังมีจุดแข็งในการมีบริษัทย่อยเป็นผู้ผลิตและพัฒนา Contents และเป็นผู้ให้บริการ MVNO
  ของเครือข่าย 3G
  ที่สามารถช่วยสนับสนุนการประกอบธุรกิจของบริษัทในการพัฒนาคอนเท้นท์และแอพพลิเคชั่นใหม่ๆ
  รวมถึงการให้บริการบนเครือข่าย 3G
  ซึ่งเท่ากับว่าบริษัทสามารถพัฒนาตนให้เป็นผู้ให้บริการด้านการสื่อสารความเร็วสูงครบวงจรที่สามารถเข้าถึงได้ในทุกชีวิตประจำวันเพื่อการเติบโตที่ยั่งยืนได้ต่อไปในอนาคต
  ดังนั้น บริษัทจึงมองว่าบริษัทมีความได้เปรียบในการดำเนินธุรกิจมากกว่าบริษัทอื่นๆ
  ที่ประกอบธุรกิจในลักษณะเดียวกัน

5. แนวโน้มอุตสาหกรรม

  ตารางแสดงจำนวนผู้ใช้บริการสื่อสารผ่านโทรศัพท์ประเภทต่างๆ

+-------------+------+-----+------+-----+------+-----+------+-----+
| บริการ       | ปี    |     | ปี    |     | ปี    |     | ปี    |     |
|             | 2552 |     | 2553 |     | 2554 |     | 2555 |     |
+-------------+------+-----+------+-----+------+-----+------+-----+
|             | เลข  | ร้อย | เลข  | ร้อย | เลข  | ร้อย | เลข  | ร้อย |
|             | หมาย | ละ* | หมาย | ละ* | หมาย | ละ* | หมาย | ละ* |
+-------------+------+-----+------+-----+------+-----+------+-----+
| ผู้ใช้โ        | 65   | 1   | 68   | 3.8 | 75   | 9.5 | 81   | 7.9 |
| ทรศัพท์เคลื่อนที่ | ,830 | 0.3 | ,353 |     | ,500 |     | ,480 |     |
|             |      |     |      |     |      |     |      |     |
| (‘000       |      |     |      |     |      |     |      |     |
| เลขหมาย)    |      |     |      |     |      |     |      |     |
+-------------+------+-----+------+-----+------+-----+------+-----+
| จ           | 6    | 0   | 67.4 | 1   | 68.0 | 0   | 69.0 | 0   |
| ำนวนประชากร | 6.68 | .65 |      | .08 |      | .08 |      | .01 |
|             |      |     |      |     |      |     |      |     |
| (ล้านคน)     |      |     |      |     |      |     |      |     |
+-------------+------+-----+------+-----+------+-----+------+-----+
| Penetration | 9    |     | 10   |     |      | 111 |      | 118 |
| rate        | 8.73 |     | 1.33 |     |      | .00 |      | .00 |
|             |      |     |      |     |      |     |      |     |
| (ร้อยละ)     |      |     |      |     |      |     |      |     |
+-------------+------+-----+------+-----+------+-----+------+-----+

หมายเหตุ : * ร้อยละ คือ อัตราการเปลี่ยนแปลงเมื่อเทียบกับระยะเดียวกันของปีก่อนหน้า

ที่มาของข้อมูล : สำนักงานสถิติแห่งชาติ กรมการปกครอง และ website ของ mobile
operators

  จากตารางจะเห็นได้ว่าจำนวนผู้ใช้บริการโทรศัพท์เคลื่อนที่มีแนวโน้มเพิ่มสูงอย่างต่อเนื่องทุกปี
  โดยในปี 2552 - 2555มีอัตราการเติบโตเพิ่มสูงขึ้นจากปีก่อนหน้าร้อยละ 10.3, 3.8 และ
  9.5 ตามลำดับ ส่วนในปี 2555 แนวโน้มของอุตสาหกรรมยังคงโตขึ้น
  โดยมีอัตราการเติบโตจากปีก่อนร้อยละ 7.9
  เห็นได้ว่าตลาดโทรศัพท์เคลื่อนที่มีการเติบโตอย่างต่อเนื่อง จากทั้งผู้ใช้บริการใหม่
  และผู้ใช้บริการเครื่องที่ 2 เป็นต้นไป ขณะที่ Penetration rate
  ของผู้ใช้บริการโทรศัพท์เคลื่อนที่ในปี 2555 คิดเป็นร้อยละ 118

  ตลาดโทรศัพท์เคลื่อนที่ปี 2555 มีการเติบโตขึ้นอย่างต่อเนื่องจากปีก่อนหน้า
  โดยมีโทรศัพท์สมาร์ทโฟนเป็นตัวผลักดัน ส่วนโทรศัพท์ฟีเจอร์โฟนมีการหดตัวลงเล็กน้อย
  ปัจจัยที่ทำให้ตลาดโทรศัพท์เคลื่อนที่ในปีนี้เติบโตขึ้น คือ
  ช่องทางการกระจายสินค้าเข้าถึงกลุ่มเป้าหมายที่หลากหลายขึ้น
  ขณะเดียวกันยังเป็นผลมาจากการแข่งขันด้านราคาของผู้ผลิต
  โดยราคาโทรศัพท์สมาร์ทโฟนระดับล่างอยู่ที่ประมาณ 3,000-4,000 บาท จากเดิมในปี 2554
  อยู่ที่ประมาณ 7,000-8,000 บาท ราคาลดลงถึง 50%
  ขณะที่ราคาโทรศัพท์สมาร์ทโฟนระดับบนลดลงมาอยู่ที่ 18,900-21,900 บาท
  จากปีก่อนหน้าราคาอยู่ที่ประมาณ 22,900 บาท
  จึงเป็นตัวผลักดันให้ตลาดมีการเติบโตขึ้นอย่างรวดเร็ว
  เนื่องจากผู้บริโภคสามารถจับต้องสินค้าได้ง่ายขึ้น ส่วนผู้บริโภคที่เคยใช้โทรศัพท์ฟีเจอร์โฟน
  ก็หันมาให้ความสนใจเลือกซื้อโทรศัพท์สมาร์ทโฟนมากกว่าโทรศัพท์ฟีเจอร์โฟนหากมีการซื้อเครื่องใหม่
  นอกจากนี้สภาพการใช้งานเครือข่ายไร้สายไว-ไฟยังครอบคลุมมากขึ้น
  กอปรกับคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
  (กสทช.) ออกใบอนุญาตใช้คลื่นความถี่สำหรับกิจการโทรคมนาคมเคลื่อนที่สากลย่าน 2.1
  กิกะเฮิรตซ์ หรือใบอนุญาต 3G และใบอนุญาตประกอบกิจการโทรคมนาคมแบบที่สาม
  คือมีโครงข่ายเป็นของตัวเอง ให้กับผู้ที่ชนะการประมูลทั้ง 3 ราย ได้แก่ บริษัท แอดวานซ์
  ไวเลส เน็ตเวิร์ค จำกัด ในเครือเอไอเอส, บริษัท ดีแทค เน็ตเวิร์ค จำกัด ในเครือดีแทค
  และบริษัท เรียล ฟิวเจอร์ จำกัด ในเครือกลุ่ม ทรู เมื่อวันที่ 7 ธ.ค. 2555
  ทำให้สภาพแวดล้อมโดยรวมเอื้อต่อการเติบโตของโทรศัพท์สมาร์ทโฟนอย่างยิ่ง
  ทั้งนี้รวมถึงการที่ผู้ให้บริการโทรศัพท์เคลื่อนที่ (Operator)
  ต่างก็พยายามปรับปรุงและขยายขอบเขตการให้บริการ 3G
  และนำเสนอแพ็คเกจการใช้งานที่หลากหลายเพื่อเพิ่มทางเลือกให้กับผู้บริโภค
  จึงทำให้ผู้บริโภคตัดสินใจซื้อได้ง่ายขึ้น และยอดจดทะเบียน เลขหมายโทรศัพท์ก็เพิ่มขึ้นด้วยเช่นกัน

  ส่วนแนวโน้มตลาดโทรศัพท์เคลื่อนที่ในปี 2556 คาดว่าโทรศัพท์สมาร์ทโฟนหน้าจอยักษ์ราว 5-7
  นิ้วซึ่งถูกตั้งชื่อว่า “Phablet” เป็นคำผสมระหว่าง Phone และ Tablet
  จะขยายตัวอย่างมากในปี 2556 เพราะคนต้องการอุปกรณ์หนึ่งเดียวที่ทำงานได้ครบ
  แทนที่จะต้องพกอุปกรณ์หลายชิ้น พัฒนาการแบบนี้จะทำให้ปี 2556 เป็นจุดเริ่มต้นของยุค
  Ubiquitous บน 3 ปัจจัยที่เกื้อหนุน คือเครือข่ายอินเทอร์เน็ตเคลื่อนที่ 3G มีความพร้อม
  ขณะที่คอนเทนต์ดิจิตอลเพิ่มขึ้นชัดเจน ในเวลาที่อุปกรณ์มีให้เลือกอย่างหลากหลาย

  ความสำเร็จของ Phablet รุ่นใหญ่อย่างซัมซุง แกแลกซี่ โน้ต 2 ในปี 2555
  ทำให้มีแนวโน้มสูงว่าจะมีสมาร์ทโฟนจอใหญ่กว่า 5 นิ้วออกสู่ตลาดมากขึ้นนับจากนี้
  โดยค่ายที่ประกาศมาแล้วว่าจะเปิดตัวผลิตภัณฑ์ในกลุ่มนี้มีทั้งหัวเว่ยโฟน (หน้าจอ 8.5 นิ้ว) แอลจี
  ออปติมัส จี2 (หน้าจอ 5.5 นิ้ว) เอชทีซี ดรอยด์ ดีเอ็นเอ (หน้าจอ 5 นิ้ว) ซัมซุง เอทีฟ เอส
  (หน้าจอ 4.8 นิ้ว) รวมถึงค่ายใหญ่อย่างโซนีและโนเกียที่กำลังจะเปิดตัว Phablet
  รุ่นใหม่เต็มตัวในปี 2556 ดังนั้นจึงเป็นที่น่าจับตามองอย่างยิ่งว่า Phablet
  จะสามารถสร้างปรากฎการณ์ใหม่ให้แก่ตลาดโทรศัพท์เคลื่อนที่หรือไม่
  และตลาดเครื่องคอมพิวเตอร์จะยิ่งซบเซาลงหรือไม่
  เมื่อผู้บริโภคหันมาให้ความสนใจโทรศัพท์เคลื่อนที่และแท็บเล็ตมากขึ้น เพราะในปี 2555
  นั้นตลาดเครื่องคอมพิวเตอร์ถูกจัดเป็นตลาดที่ "น่าเป็นห่วง" เนื่องจากยอดขายทรงตัวตลอดปี

สายธุรกิจการให้บริการขายต่อบริการโทรศัพท์เคลื่อนที่ระบบ 3G (MVNO)

1.  ลักษณะผลิตภัณฑ์และบริการ

  ดำเนินธุรกิจให้บริการขายส่งและขายต่อบริการโทรศัพท์เคลื่อนที่ 3G
  โดยบริษัทได้ซื้อบริการสำเร็จรูป (เลขหมายและ Airtime) จากบริษัท ทีโอที จำกัด (มหาชน)
  เพื่อนำมาให้บริการต่อภายใต้แบรนด์ i-mobile 3GX แก่กลุ่มผู้ใช้บริการทั่วไป (End user)
  กลุ่มผู้ใช้บริการระดับองค์กร (Corporate user) ซึ่งปัจจุบันให้บริการ 5 บริการหลัก
  ได้แก่บริการ Voice call, Video call, Data (Mobile internet), SMS, MMS
  และอยู่ระหว่างการดำเนินการทดสอบการให้บริการ ข้ามแดนอัตโนมัติ (International
  roaming) รวมถึงมีการพัฒนาบริการเสริม (Value Added Service) อย่างต่อเนื่อง
  เพื่อสร้างบริการใหม่ๆ ที่ตอบสนองความต้องการของผู้ใช้บริการ

2.  การดำเนินแผนการตลาด

  บริษัทได้ดำเนินกิจกรรมทางการตลาดอย่างต่อเนื่อง ในการประชาสัมพันธ์แบรนด์ i-mobile
  3GX เพื่อสร้างการการรับรู้ในแบรนด์และบริการโทรศัพท์เคลื่อนที่ 3G
  ในกลุ่มผู้ใช้บริการเป้าหมายที่มี Potential ในการใช้งานบริการ 3G
  โดยมีรายละเอียดของการดำเนินกลยุทธ์ทางการตลาดในด้านต่างๆ ของปี พ.ศ. 2555 ดังนี้

0.  ลูกค้าเป้าหมาย (Target Customer)

  ในปีที่ผ่านมานี้
  บริษัทพุ่งเป้าหมายในการทำกิจกรรมทางการตลาดไปยังกลุ่มผู้ใช้บริการที่มีความต้องการใช้งานบริการอินเตอร์เน็ตความเร็วสูง
  ในลักษณะของ Fixed mobile broadband ซึ่งลูกค้าส่วนใหญ่จะใช้บริการ
  3Gร่วมกับอุปกรณ์ประเภท Air card โดยลูกค้ากลุ่มนี้ส่วนใหญ่พักอาศัยอยู่ตามหอพัก อพาร์ทเมนท์
  คอนโด ที่ไม่สามารถเข้าถึงบริการ ADSL ได้

1.  กลยุทธ์ด้านผลิตภัณฑ์ (Product Strategy)

  บริษัทยังคงเน้นกลยุทธ์การขายควบ (Bundled package) นำเสนอแพ็กเกจบริการ 3G
  ร่วมกับอุปกรณ์เครื่องลูกข่ายต่างๆ เข้าด้วยกัน โดยหลักๆ แล้วจะเน้น Bundled package กับ
  Smart phone ของ i-mobile เป็นหลัก เนื่องจากเครื่อง Smart phone
  กำลังเป็นที่นิยมในตลาดมือถือ รวมถึงกลยุทธ์ Bundled package
  ยังมีข้อดีที่ช่วยให้กลุ่มผู้ใช้บริการ 3G มีอัตราการยกเลิกบริการที่ต่ำลง
  และแพ็กเกจที่นำเสนอส่วนใหญ่จะเป็นแพ็กเกจ Unlimited data usage
  เพื่อให้สามารถแข่งขันกับผู้ให้บริการรายอื่นๆ ได้ โดยแพ็กเกจที่จะนำเสนอในปีที่ผ่านมามีทั้งหมด
  5 กลุ่มแพ็กเกจหลัก ดังนี้

1.  Smart Phone package

  นำเสนอ Bundled package ร่วมกับโทรศัพท์ประเภท Smart phone แบรนด์ i-mobile
  และแบรนด์ชั้นนำอื่นๆ ซึ่งมีค่าบริการรายเดือนหลายอัตรา ตั้งแต่เดือนละ 199 ถึง 699
  บาทต่อเดือน เพื่อเจาะกลุ่มลูกค้าที่เป็นกลุ่ม Entry level จนถึงกลุ่ม Premium level

2.  Tablet PC package

  นำเสนอแพ็กเกจร่วมกับ i-note (Tablet PC ของ i-mobile) และ Tablet PC
  แบรนด์ชั้นนำ เช่น แพ็กเกจซื้อ i-note 2 ฟรีใช้งานบริการ Data 150 MB ต่อเดือน
  และบริการเสียง 50 นาทีต่อเดือน

3.  Internet SIM package

  นำเสนอแพ็กเกจซื้อ Air card 3GX พร้อมซิม i-mobile 3GX ทั้งซิมการ์ดเติมเงิน
  และรายเดือน รับสิทธิใช้งานบริการ Data ฟรีนาน 3, 6 เดือน
  โดยเน้นแพ็กเกจดังกล่าวเน้นเจาะกลุ่มลูกค้าที่พักอาศัยตาม อพาร์ทเมนท์ หอพัก คอนโด เป็นต้น

4.  Corporate package

  แพ็กเกจนี้เน้นเจาะกลุ่มผู้ใช้บริการประเภทองค์กร เช่น ธุรกิจขนาดกลางและขนาดย่อม (SME)
  และกลุ่มองค์กรขนาดใหญ่ (Enterprise)

5.  Solution package

  บริษัทมีการนำเสนอแพ็กเกจสำหรับกลุ่มลูกค้า Solution project
  ที่มีความต้องการในการใช้งานบริการ 3G เพื่อไปประยุกต์ใช้งานกับบริการที่ให้บริการ อาทิเช่น
  โปรเจค AMR (เครื่องอ่านมิเตอร์ค่าไฟฟ้าอัตโนมัติ) GPS tracking เป็นต้น

2.  กลยุทธ์ด้านการสื่อสารทางการตลาด (Marketing Communication Strategy)

  บริษัทเน้นการสื่อสารทางการตลาดที่หลากหลายรูปแบบร่วมกัน
  เพื่อทำการประชาสัมพันธ์บริการโทรศัพท์เคลื่อนที่ 3G ภายใต้แบรนด์ i-mobile 3GX
  ให้เป็นที่รู้จักของกลุ่มลูกค้าเป้าหมายมากที่สุด โดยบริษัทเน้นทำการตลาดทั้ง 2 รูปแบบ ดังนี้

-   Above the line

  บริษัทเน้นการโฆษณาประชาสัมพันธ์ผ่านสื่อต่างๆ เช่น สื่อโฆษณากลางแจ้ง สื่อออนไลน์ สื่อสิ่งพิมพ์
  เป็นต้น

-   Below the line

  บริษัทเน้นทำจัดกิจกรรมทางการตลาด (Event marketing) ตามห้างสรรพสินค้า
  อาคารสำนักงาน ตลาดนัด เป็นต้น เพื่อเข้าถึงกลุ่มลูกค้าเป้าหมาย
  และให้ลูกค้าได้เกิดประสบการณ์ในการใช้งานบริการโทรศัพท์เคลื่อนที่ 3G
  รวมถึงบริษัทได้มีการปรับปรุงพื้นที่บางส่วนของร้าน i-mobile และ i-mobile 3GX ให้เป็น
  Experience zone สำหรับบริการ 3G

3.  กลยุทธ์ด้านการบริการหลังการขาย (After Sale Service Strategy)

  บริษัทขยายช่องทางของบริการหลังการขายอย่างต่อเนื่อง ทั้งช่องทาง Online และ Offline
  เพื่อให้ครอบคลุมการให้บริการแก่ลูกค้ามากที่สุด เช่น ช่องทางในการชำระค่าบริการ (Bill
  payment channel) ช่องทางการเติมเงิน (Top up channel) เป็นต้น
  รวมถึงมีการเพิ่มช่องทางติดต่อสื่อสารระหว่างลูกค้ากับบริษัทมากขึ้น เช่น บริการ Call center
  ผ่าน LINE application ให้ลูกค้าสามารถติดต่อกับบริษัทได้สะดวกรวดเร็วมากยิ่งขึ้น

4.  กลยุทธ์ด้านช่องทางการจัดจำหน่าย (Distribution Channel Strategy)

  บริษัทขยายช่องทางในการจำหน่ายสินค้าและบริการไปยังต่างจังหวัดทุกภูมิภาคของประเทศที่สัญญาณบริการ
  TOT 3G สามารถให้บริการได้ ซึ่งปัจจุบันบริษัทมีช่องทางกระจายผลิตภัณฑ์อยู่ในพื้นที่ กรุงเทพฯ
  ปริมณฑล และ 18 จังหวัดหลัก เพื่อให้เข้าถึงกลุ่มลูกค้าเป้าหมายมากที่สุด
  โดยช่องทางปัจจุบันที่บริษัทมีอยู่มีทั้งสิ้น 7 ช่องทางด้วยกัน ได้แก่

1.  ร้าน i-mobile by SAMART และร้าน i-mobile 3GX

2.  ตัวแทนจัดจำหน่าย (Dealer) ทั้งรูปแบบของ Dealer รายหลัก และรายย่อย (ลูกตู้)

3.  ร้านสะดวกซื้อ (Convenient store) เช่น 7-11, Lotus express, 108 shop,
    Family mart เป็นต้น

4.  Hypermarket และ Specialty store เช่น Lotus, Big C, Power Buy, Power
    Mall เป็นต้น

5.  ช่องทางร้าน IT ต่างๆ เช่น Banana IT, IT City เป็นต้น

6.  Direct sale
    บริษัทดำเนินการว่าจ้างบริษัทที่มีความชำนาญการขายตรงให้มาดำเนินการนำสินค้าและบริการไปยังกลุ่มลูกค้าเป้าหมายโดยตรง
    ในลักษณะของการทำการตลาดเชิงรุก

7.  Corporate sale บริษัทมีการขยายทีมงานดูแลลูกค้าองค์กรเพิ่มขึ้นอย่างต่อเนื่อง
    โดยแบ่งตามประเภทขององค์กร เช่น กลุ่ม Enterprise user Government SME
    University เป็นต้น

สภาวะการแข่งขันของธุรกิจบริการโทรศัพท์เคลื่อนที่

ธุรกิจบริการโทรศัพท์เคลื่อนที่ในปี 2555
มีอัตราเจริญเติบโตของจำนวนผู้ใช้บริการเพิ่มขึ้นประมาณร้อยละ 5
จากจำนวนผู้ใช้บริการโทรศัพท์เคลื่อนที่โดยรวมประมาณ 77.60 ล้านรายในปี 2554 เป็น 81.48
ล้านรายในปี 2555 โดยบริการอินเตอร์เน็ตผ่านอุปกรณ์สื่อสารเคลื่อนที่ (โทรศัพท์เคลื่อนที่ แท็บเล็ต
แอร์การ์ด) (Mobile internet)
ถือได้ว่าเป็นบริการที่มีการเติบโตอย่างก้าวกระโดดทั้งในด้านปริมาณการใช้งานและมูลค่าของรายได้
ในขณะที่บริการเสียงอยู่ในช่วงที่อิ่มตัว จึงไม่ค่อยมีการเปลี่ยนแปลงมากนั้นในช่วงปีที่ผ่านมา
โดยปัจจัยหลักที่ส่งเสริมให้มีการใช้งานบริการ Mobile internet เติบโตอย่างต่อเนื่องมาจาก

  1) ความนิยมรวมถึงราคาที่ถูกลงของอุปกรณ์เคลื่อนที่ทั้งสมาร์ทโฟนและแท็บเล็ต
  ทำให้ลูกค้าโดยทั่วไปสามารถเข้าถึงอุปกรณ์ดังกล่าวได้ง่ายขึ้น

  2) ผู้ให้บริการโทรศัพท์เคลื่อนที่ทุกรายเน้นจับกระแสความนิยมในอุปกรณ์สมาร์ทโฟนและแท็บเล็ต
  โดยการนำเสนอ Bundle service
  ระหว่างแพ็กเกจค่าบริการกับอุปกรณ์เครื่องลูกข่ายที่เป็นที่นิยม เช่น iPhone 5, The New
  iPad, Samsung Galaxy SIII, Galaxy Note 2, Galaxy Tab 10.1 เป็นต้น

  3) การขยายตัวในความนิยมในการใช้สื่อสังคมออนไลน์ (Social media)
  บนอุปกรณ์สมาร์ทโฟนและแท็บเล็ตอาทิเช่น Facebook, Twitter, Youtube เป็นต้น
  ทำให้ผู้ใช้บริการส่วนใหญ่มีความต้องการในการเข้าถึงสื่อสังคมออนไลน์ในทุกสถานที่ระหว่างการเดินทาง
  ไม่ใช่เพียงใช้งานแต่ในที่ทำงาน หรือที่พักอาศัย เหมือนในอดีต

  4) เทคโนโลยีในการเชื่อมต่ออินเตอร์เน็ตผ่านโทรศัพท์เคลื่อนที่ บนโครงข่าย 3G
  มีความเร็วในการเชื่อมต่อที่เร็วขึ้นอย่างมากเมื่อเปรียบเทียบกับเทคโนโลยี 2G
  เป็นปัจจัยเอื้ออำนวยมากขึ้นให้ผู้ใช้บริการมีการใช้งานอินเตอร์เน็ตบนอุปกรณ์โทรศัพท์เคลื่อนที่

5) อัตราค่าบริการที่ต่ำลงของการให้บริการ Data

จากความต้องการใช้งานบริการ Mobile Internet ของผู้ใช้บริการที่เพิ่มสูงขึ้น ทำให้ในปี 2555
ที่ผ่านมา ผู้ให้บริการโทรศัพท์เคลื่อนที่ทุกรายมีความจำเป็นต้องขยายโครงข่ายโทรศัพท์เคลื่อนที่ 3G
เพื่อรองรับความต้องการใช้งานดังกล่าว โดยส่วนใหญ่จะให้บริการ 3G
ในพื้นที่จังหวัดใหญ่ที่มีความต้องการสูง ซึ่งการให้บริการ 3G มี 2 รูปแบบ คือ 1) ให้บริการ 3G
บนย่านความถี่ใหม่ เช่น TOT 3G และ MVNO ทั้ง 5 ราย (i-mobile 3GX, i-Kool 3G, IEC
3G, MOJO 3G, 365) ให้บริการ 3G บนย่านความถี่ 2100 MHz และ TRUEMOVE H, DTAC
และ My ของ CAT ให้บริการ 3G บนย่านความถี่ 850 MHz 2) ให้บริการ 3G บนย่านความถี่เดิม
เช่น AIS ให้บริการ 3G บนย่านความถี่ 900 MHz

ปัจจุบันตลาดบริการโทรศัพท์เคลื่อนที่มีจำนวนผู้ให้บริการ แบ่งออกเป็น 2 กลุ่มใหญ่ ดังนี้ กลุ่มที่ 1
กลุ่มผู้ที่มีสิทธิในโครงข่าย ซึ่งมีจำนวนทั้งสิ้น 5 ราย คือ AIS, DTAC, TRUEMOVE, CAT และ
TOT 3G กลุ่มที่ 2 กลุ่มผู้ให้บริการโทรศัพท์เคลื่อนที่เสมือน (MVNO) ของ TOT คือ i-mobile
3GX, i-Kool 3G, IEC 3G, MOJO 3G, 365 และกลุ่มผู้ให้บริการโทรศัพท์เคลื่อนที่เสมือน
(MVNO) ของ CAT คือ TRUEMOVE H โดยผู้ให้บริการรายใหญ่สามรายในประเทศไทย
มีส่วนแบ่งทางการตลาดบริการโทรศัพท์เคลื่อนที่ ณ ไตรมาสที่ 3 ปี 2555 รวมกันมากกว่าร้อยละ
96.76

แนวโน้มอุตสาหกรรมบริการโทรศัพท์เคลื่อนที่

แนวโน้มธุรกิจบริการโทรศัพท์เคลื่อนที่ในปี 2556
จะมีการเติบโตของอุตสาหกรรมอย่างก้าวกระโดดเมื่อเปรียบเทียบกับปีที่ ผ่านมา
โดยเฉพาะบริการด้านข้อมูลบนโทรศัพท์เคลื่อนที่ที่จะมีความคึกคักเป็นอย่างมาก
ซึ่งได้รับอานิสงส์จากการที่คณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.)
ออกใบอนุญาตใช้คลื่นความถี่สำหรับกิจการโทรคมนาคมเคลื่อนที่สากลย่าน 2.1 กิกะเฮิรตซ์
หรือใบอนุญาต 3G และใบอนุญาตประกอบกิจการโทรคมนาคมแบบที่สาม
คือมีโครงข่ายเป็นของตัวเอง ให้กับผู้ที่ชนะการประมูลทั้ง 3 ราย ได้แก่บริษัท แอดวานซ์ ไวเลส
เน็ตเวิร์ค จำกัด ในเครือเอไอเอส บริษัท ดีแทค เน็ตเวิร์ค จำกัด ในเครือดีแทค และบริษัท
เรียล ฟิวเจอร์ จำกัด ในเครือกลุ่มทรู เมื่อวันที่ 7 ธ.ค. 2555
ทำให้ผู้ประกอบการที่ได้รับใบอนุญาต 3G ทั้ง 3 ราย
เร่งดำเนินการพัฒนาระบบเครือข่ายและเร่งขยายโครงข่ายในพื้นที่กรุงเทพฯ ปริมณฑล
และหัวเมืองใหญ่ พร้อมทั้งออกโปรโมชั่นการตลาดเร่งโอนย้ายฐานลูกค้าจากสัมปทาน 2G
เดิมไปสู่โครงข่าย 3G ซึ่งเทคโนโลยี 3G
จะเป็นตัวเปลี่ยนโฉมหน้าบริการโทรศัพท์เคลื่อนที่ให้เข้าสู่ยุคการสื่อสารข้อมูลไร้สายความเร็วสูงอย่างแท้จริง
ซึ่งจะเป็นยุคที่ผู้บริโภคโดยเฉพาะอย่างยิ่งคนรุ่นใหม่จะมีการใช้บริการด้านข้อมูล (Data)
ผ่านอุปกรณ์เคลื่อนที่มากยิ่งขึ้น รวมถึงปัจจัยด้านราคาของโทรศัพท์สมาร์ทโฟน และแท็บเลตพีซี
ในปีหน้าที่จะมีแนวโน้มที่ถูกลง
จะช่วยเพิ่มจำนวนลูกค้าที่มีความต้องการใช้งานบริการข้อมูลผ่านอุปกรณ์เครื่องลูกข่ายเพิ่มสูงขึ้น
ทำให้ภาพรวมของอุตสาหกรรมในปีหน้าผู้ให้บริการโทรศัพท์เคลื่อนที่แต่ละรายมีแนวโน้มที่จะแข่งขันกันด้านแพคเกจอัตราค่าบริการข้อมูล
(Data) มากยิ่งขึ้น โดยผู้ให้บริการแต่ละรายจะเน้นใช้กลยุทธ์ Bundle package
อัตราค่าบริการกับอุปกรณ์เครื่องลูกข่ายที่อยู่ในกระแสความนิยมในช่วงนั้น
เพื่อหาฐานลูกค้าใหม่และรักษาฐานลูกค้าเดิมให้ใช้งานอยู่กับตน รวมถึงมีการพัฒนาบริการเสริม
(VAS service) ใหม่ๆ อย่างต่อเนื่องในการตอบสนองความต้องการของลูกค้าในแต่ละกลุ่ม
เพื่อสร้างความแตกต่างในการให้บริการที่เหนือกว่าคู่แข่ง
ซึ่งจะช่วยส่งผลให้ผู้ให้บริการคอนเทนต์มีแนวโน้มที่จะเข้ามาพัฒนาบริการใหม่ๆ
บนช่องทางการสื่อสารไร้สาย
สำหรับตอบสนองความต้องการของผู้บริโภคยุคใหม่ที่ต้องการบริโภคเนื้อหาในลักษณะออนไลน์มากยิ่งขึ้น

สายธุรกิจมัลติมีเดีย (Multimedia Business)

1. ลักษณะผลิตภัณฑ์หรือบริการ

 ลักษณะของผลิตภัณฑ์และบริการแบ่งเป็น 3 ประเภท ดังนี้

 การให้บริการข้อมูล ข่าวสาร และสาระความบันเทิงในรูปแบบมัลติมีเดีย

 การดำเนินธุรกิจให้บริการ ข้อมูลข่าวสาร และ สาระความบันเทิง ที่สามารถสื่อสารกับผู้บริโภค ได้ในรูปแบบ เฉพาะตัวด้วยการสื่อสาร 2 ทางผ่านเทคโนโลยีมีสาย และไร้สายที่ครบถ้วนสมบูรณ์แบบ การให้บริการข้อมูลด้วยเสียง (Audiotex) ผ่านโครงข่ายโทรศัพท์ของ บมจ. ทีโอที (“ทีโอที”) โดยบริษัท สามารถ มัลติมีเดีย จำกัด ได้ทำสัญญาร่วมดำเนินการให้บริการข้อมูลด้วยเสียงทางโทรศัพท์กับ ทีโอที เป็นระยะเวลา 15 ปี สิ้นสุดปลายปี 2557 ประกอบกับมีการให้บริการข้อมูล ข่าวสาร และสาระความบันเทิงครอบคลุมการให้บริการในรูปแบบข้อมูล ข่าวสาร ข้อความ ภาพวิดีโอ และ Application ต่างๆ รวมถึงการบริหาร Platform การให้บริการเสริมต่างๆ เช่นบริการเสียงรอสาย บริการ Video streaming เป็นต้น ผ่านทางระบบโทรศัพท์พื้นฐาน และโทรศัพท์เคลื่อนที่ทุกระบบที่ให้บริการอยู่ภายในประเทศขณะนี้ 

บริษัท สามารถ มัลติมีเดีย จำกัด ยังเป็นผู้คิดค้น และพัฒนาข้อมูล และสาระความบันเทิงต่างๆ
(Content Provider) เพื่อจำหน่ายให้แก่บริษัทในกลุ่มและลูกค้าทั่วไป นอกจากนี้
ยังให้บริการสาระความบันเทิงผ่านโทรศัพท์เคลื่อนที่ เช่น การดาวน์โหลด ริงโทน โลโก้ เพลง
การรายงานสภาพจราจร การรายงานผลกีฬาทั้งในรูปแบบเสียง ข้อความ และภาพ เป็นต้น
นอกเหนือจากการใช้จากสื่อต่างๆ ที่กล่าวมาแล้ว
ผู้ใช้บริการยังสามารถที่จะใช้บริการดังกล่าวได้ภายในร้าน i-mobile by SAMART

บริษัทให้บริการข้อมูล ข่าวสาร และสาระความบันเทิงที่ทันสมัย
ตอบสนองต่อความต้องการในการใช้ชีวิตประจำวันของคนรุ่นใหม่ในรูปแบบของเสียง (Voice) จาก
BUG1113, BUG1900 และการให้บริการในรูปแบบข้อความ เสียง และภาพ (Non-Voice) หรือ
Multimedia จาก BUG2Mobile โดยนำเสนอบริการข้อมูล ข่าวสาร
และสาระความบันเทิงผ่านช่องทางการสื่อสารที่หลากหลาย ผ่านอุปกรณ์สื่อสารหลายช่องทาง
(Multi-Devices) ดังนี้

1.1) การให้บริการข้อมูล ข่าวสาร และสาระความบันเทิงในรูปแบบเสียง (Voice)

BUG1900 วาไรตี้บันเทิงทางโทรศัพท์ 

  หนึ่งในบริการข้อมูล ข่าวสาร และสาระความบันเทิงในรูปแบบเสียงจาก บริษัท สามารถ
  มัลติมีเดีย จำกัด บริการดังกล่าวเป็นบริการข้อมูลเสียงทางโทรศัพท์ (Audiotex) ด้วยระบบ
  IVR (Interactive Voice Response) ผ่านโครงข่ายของ ทีโอที ซึ่งบริษัท สามารถ
  มัลติมีเดีย จำกัดได้เข้าทำสัญญาร่วมดำเนินการให้บริการข้อมูลด้วยเสียงทางโทรศัพท์
  (Audiotex) กับทีโอที เมื่อวันที่ 29 กันยายน 2542 (รวมทั้งที่มีการแก้ไขเพิ่มเติม)
  โดยมีระยะเวลาการดำเนินการตามสัญญาเป็นระยะเวลา 15 ปี (ปี 2542 ถึง 2557)
  (ศึกษารายละเอียดเพิ่มเติมเกี่ยวกับสาระสำคัญของสัญญาร่วมดำเนินการฯ ดังกล่าว ระหว่าง
  บริษัท สามารถ มัลติมีเดีย จำกัด กับทีโอที ได้ในเอกสารแนบ 4:
  สรุปสาระสำคัญสัญญาที่เกี่ยวข้อง) ทั้งนี้ โดยรูปแบบการให้บริการด้วยเสียงทางโทรศัพท์
  (Audiotex) เป็นการให้บริการรับฟังข้อมูล ข่าวสาร
  และสาระความบันเทิงผ่านทางโทรศัพท์ตามกลุ่มเลขหมาย ดังนี้

  1900-190-000 ถึง 1900-190-099

  1900-190-100 ถึง 1900-190-199

  1900-111-000 ถึง 1900-111-699

  BUG 1900 นี้รองรับการใช้บริการได้ทั้งจากโทรศัพท์พื้นฐาน
  และโทรศัพท์เคลื่อนที่ทุกระบบเพียงกดหมายเลข 1900 ตามด้วยเลข 3
  หลักของบริษัทผู้ให้บริการและเลขรหัสรายการอีก 3 หลัก
  บริการจะเริ่มต้นด้วยการรับฟังคำแนะนำในการใช้บริการแล้วจึงเริ่มการรับฟังสาระความบันเทิงต่างๆ
  ได้ตามที่ต้องการ ซึ่งรูปแบบข้อมูลสาระบันเทิงที่ให้บริการในช่วงแรก ได้แก่ ข้อมูล สาระ ความรู้
  และความบันเทิงต่างๆ เช่น ข้อมูลการวิเคราะห์หุ้น สายด่วนผู้บริโภคกับ อย.
  การพยากรณ์ดวงชะตาชีวิตกับโหรพยากรณ์ชื่อดัง จัดอันดับหนังและเพลงฮิตติดชาร์ท
  เล่นเกมส์ชิงรางวัลคู่สำคัญของกีฬาโปรด

  BUG 1900 วาไรตี้บันเทิงทางโทรศัพท์ นำเสนอรูปแบบการให้บริการ 1900 ใหม่
  โดยแบ่งประเภทกลุ่มข้อมูลสาระความบันเทิงได้แก่ Chat, Entertainment, Horoscope,
  Consultancy, Information และ Sport นำเสนอการให้บริการสื่อสารข้อมูล ข่าวสาร
  และสาระความบันเทิง จำนวนมากกว่า 250 รายการทางโทรศัพท์
  ซึ่งเป็นการให้บริการข้อมูลทั้งในส่วนที่บริษัทผลิตขึ้นเอง
  รวมทั้งข้อมูลที่ได้ร่วมกับผู้ให้บริการข้อมูลจัดเตรียมข้อมูลขึ้น หรือที่ได้ร่วมกับสื่อโทรทัศน์ วิทยุ
  และสิ่งพิมพ์ต่างๆ ให้บริการรับฟังข้อมูลในรูปของเสียง
  นอกจากนี้ยังมีบริการขอรับข้อมูลเป็นเอกสาร หรือข้อมูลในรูปแบบของ Multimedia อื่นๆ
  โดยมีขีดความสามารถในการรับลูกค้าได้สูงสุด 720 คู่สายในเวลาเดียวกัน

  อัตราค่าบริการในปัจจุบัน

  ------------------------------------ ----------------------------------
  การบริการ                             ค่าบริการ

  เกมส์                                 6 บาทต่อครั้ง

  ข้อมูลข่าวสาร                           9 -15 บาทต่อนาที

  ดาวน์โหลด                             15 บาทต่อนาที

  จัดอันดับ (Voting)                      3 – 6 บาทต่อครั้ง

  บันเทิง (Entertainment)                9 – 15 บาทต่อนาที

  ให้คำปรึกษา                            9 - 15 บาทต่อนาที

  บริการสาธารณะประโยชน์ทั่วไป              3 บาทต่อนาที

  บริการด้านสังคมและสุขภาพชีวิต              3 บาทต่อนาที
  ------------------------------------ ----------------------------------

-   BUG 1113 บริการข้อมูลและอำนวยความสะดวกทางโทรศัพท์

  การบริการข้อมูลในลักษณะผู้ช่วยเหลือส่วนบุคคล โดยการให้บริการด้านข้อมูลโดยพนักงานรับสาย
  (Live Agent) ที่อำนวยความสะดวกต่อการดำเนินชีวิตประจำวันของคนเมืองในปัจจุบัน
  ภายใต้ชื่อบริการ BUG 1113 โดยบริการ BUG 1113
  มีศูนย์บริการข้อมูลทางโทรศัพท์ที่ให้บริการข้อมูลในเชิงลึกที่ละเอียด ทันสมัย
  พร้อมคำแนะนำที่เป็นประโยชน์ตลอด 24 ชั่วโมง
  โดยมีพนักงานและหน่วยงานสนับสนุนในการเก็บรวบรวมข้อมูล
  เพื่อสร้างฐานข้อมูลขนาดใหญ่ครอบคลุมบริการหลากหลาย อาทิ ข้อมูล รายนามผู้ใช้โทรศัพท์
  ข้อมูลร้านอาหาร ภาพยนตร์ โรงแรม สถานที่ท่องเที่ยว สภาพอากาศ เป็นต้น
  นอกจากนี้ยังจัดให้บริการส่งข้อความสั้นภาษาไทย (SMS)

  อัตราค่าบริการ BUG 1113 ในปัจจุบัน

  -----------------------------------------------------------------------
  การบริการ                            ค่าบริการ
  ----------------------------------- -----------------------------------
  ข้อมูลและข่าวสาร                       7 บาทต่อนาที

  โอนสาย                              7 บาทต่อนาที

  ส่งข้อความภาษาไทย                     7 บาทต่อนาที + 3 บาทต่อครั้ง
  -----------------------------------------------------------------------

1.2) การให้บริการข้อมูลข่าวสารและสาระบันเทิงในรูปแบบข้อความ (Non-Voice)

-   BUG2mobile ให้บริการข้อมูลสาระบันเทิงผ่านทางโทรศัพท์เคลื่อนที่ในรูปแบบ Non-Voice
    เพื่อให้โทรศัพท์เคลื่อนที่สมบูรณ์แบบยิ่งขึ้น โดยบริษัทสามารถ มัลติมีเดีย จำกัด
    ให้บริการข้อมูลข่าวสารผ่านทางข้อความบนโทรศัพท์เคลื่อนที่ ไม่ว่าจะเป็นการดาวน์โหลดภาพ
    วีดีโอคลิป ริงโทน เกมส์ และข้อมูลอื่นๆ โดยใช้สื่อ Non-Voice ต่างๆ เช่น SMS, MMS,
    WAP SITE โดยมีอัตราค่าบริการเริ่มต้นตั้งแต่ 3 บาทจนถึง 100 บาทตามอัตราที่บริษัทกำหนด

-   i-Store ให้บริการข้อมูล
    ข่าวสารและสาระความบันเทิงผ่านเมนูที่ใช้งานได้สะดวกบนโทรศัพท์เคลื่อนที่ i-mobile
    ผ่านทางช่องทาง Application ที่ชื่อว่า i-Store และผ่านทาง WAP Site Gateway
    โดยแยกข้อมูลเป็นหมวดหมู่หลักๆ ดังนี้ เกมส์ กีฬา เพลง ดูดวง
    เพื่อให้ตรงตามความต้องการที่ใช้งานที่แตกต่างกัน

ธุรกิจเว็บไซต์

ธุรกิจเว็บไซต์ในปัจจุบัน เป็นธุรกิจที่มีการให้ข้อมูลข่าวสาร สาระบันเทิงต่างๆ
ผ่านระบบอินเตอร์เน็ต ในปัจจุบันได้มีการนำข้อมูลจากระบบ Non-Voice
ที่มีอยู่เดิมมาทำการปรับปรุง พัฒนา
เพิ่มเติมรูปแบบให้เหมาะสมในด้านการส่งเสริมธุรกิจออนไลน์และเพื่อตอบรับธุรกิจบนอินเตอร์เน็ตที่ปัจจุบันมีผู้นิยมใช้สูงมากขึ้นอย่างรวดเร็วและต่อเนื่อง
โดยเฉพาะในเขตกรุงเทพฯและปริมณฑลมีมากถึง 16 ล้านคน ภายในระยะเวลา 2-3 ปี นับจากปี
2551-2553 และมีแนวโน้มที่ก้าวกระโดดอย่างมากในปี 2554

รูปแบบธุรกิจ

ธุรกิจประเภทเว็บไซต์ และออนไลน์มีเดีย มีแนวโน้มที่สูงมากขึ้น สาเหตุมาจากการใช้สื่อประเภท
Online Media นั้นมีโอกาสสูงที่ผู้บริโภคข่าวสารจะพบเห็นโฆษณามากถึง 16 ล้านคน
และยังเป็นการสื่อสารในรูปแบบ การสื่อสารสองทาง มีการโต้ตอบจากผู้ใช้ ทำให้สามารถรับรู้
และสัมผัสได้ถึงความต้องการของผู้บริโภค ได้รับการตอบรับสินค้าได้ดีกว่าสื่อประเภทอื่น
และต้นทุนในการผลิตน้อย ใช้เวลาในการผลิตไม่มาก ผู้ใช้งานสามารถเข้าถึงได้ตลอด 24 ชั่วโมง
และเข้าถึงได้ทุกๆ อุปกรณ์ ไม่ว่าจะเป็นคอมพิวเตอร์ แทปเล็ต โทรศัพท์เคลื่อนที่ อินเตอร์เน็ตทีวี
เป็นต้น

ตลาดออนไลน์ มีเดีย

ด้วยสาเหตุนี้ ทำให้บริษัทชั้นนำต่างๆ หันมาดำเนินธุรกิจโฆษณาออนไลน์มากขึ้น
และมีรายได้หลักจากการขายโฆษณาออนไลน์ เช่น บริษัทที่อยู่ในอันดับต้นๆ ของเมืองไทยอย่าง
Sanook.com, Kapook.com, Mthai.com, Pantip.com, Manager.co.th

ความแข็งแรงทางธุรกิจ

จุดเด่นในเชิงธุรกิจประเภทออนไลน์ จำเป็นต้องอาศัยปัจจัยสำคัญในการพัฒนา และ
การวางรากฐานของเทคโนโลยีที่ตอบรับกับจำนวนประชากรที่อยู่บนโลกออนไลน์ให้ได้ประสิทธิภาพ
ไม่ว่าจะเป็นเรื่องของ Hardware Software เทคโนโลยีทันยุคสมัย บุคคลากร
และการเรียนรู้ของบุคคลากร การวางแผนงาน การวางกลยุทธ์ทางการตลาด
ดังเว็บไซต์ยอดนิยมทั่วโลกสามารถรองรับการใช้งานได้จำนวนมหาศาล เช่น Google, Youtube,
Facebook และ Twitter

ในบริษัทชั้นนำที่ดำเนินธุรกิจประเภทนี้ จะเน้นการลงทุนเรื่องความพร้อมของเทคโนโลยี
และบุคคลากรเป็นส่วนสำคัญ ดังนั้นข้อได้เปรียบเรื่องเทคโนโลยี
และความพร้อมในการลงทุนเรื่องของระบบที่ได้มาตรฐาน รวดเร็วมีประสิทธิภาพ
ถือเป็นส่วนสำคัญของการทำการตลาดบนโลกธุรกิจออนไลน์มีเดีย

กลุ่มเนื้อหาและบริการ

รูปแบบการนำเสนอเนื้อหาบนเว็บไซต์แบ่งตามกลุ่มการใช้งานของผู้ใช้ดังต่อไปนี้

+-----------+----------------------+--------------------+-------------+
| เว็บไซต์    | ป                    | จุดเด่นและรูปแบบบริการ | ความนิยม     |
|           | ระเภทของข้อมูลที่ให้บริการ |                    |             |
+-----------+----------------------+--------------------+-------------+
| EDT       | ข้อมูล กิน ดื่ม เที่ยว      | - ข้อมูลข่าวสาร กิน ดื่ม | อันดับ 1      |
| guide.com | ที่มีข                  | เที่ยว               | หมวดข้อมูลส   |
|           | ้อมูลมากที่สุดในประเทศไทย |                    | ถานที่ท่องเที่ยว |
|           |                      | -                  |             |
|           |                      | ร                  |             |
|           |                      | ะบบจองโรงแรมที่พักแบบ |             |
|           |                      |                    |             |
|           |                      | Compare ราคาได้     |             |
+-----------+----------------------+--------------------+-------------+
| Horo      | ศูนย์รวมนักพยากรณ์ และ   | - ศูนย์รวมหมอดูทั่วไทย  | อันดับ 2      |
| world.com | การดูด                | (Wiki)             | หมวดดูดวง    |
|           | วงที่ใหญ่ที่สุดในประเทศไทย |                    |             |
|           |                      | -                  |             |
|           |                      | บริการดูดวงผ่านเว็บแคม |             |
|           |                      |                    |             |
|           |                      | -                  |             |
|           |                      | บริการฝากดวงให้หมอดู  |             |
|           |                      |                    |             |
|           |                      | -                  |             |
|           |                      | บริกา               |             |
|           |                      | รข้อมูลข่าวสารเรื่องดวง |             |
|           |                      |                    |             |
|           |                      | ทุกชนิด              |             |
+-----------+----------------------+--------------------+-------------+
| Sh        | ให้บริการข้อมูลข่าวสารและ | - ข้อมูลข่าวสารต่างๆ   | อันดับ 3      |
| owded.com | ความบันเท             | (กีฬา บันเทิง การเมือง | หมวดวิดีโอ    |
|           | ิงในรูปแบบอินโฟร์เทนเม้นท์ | อาชญากรรมเทคโนโลยี) | และวาไรตี้    |
|           |                      |                    |             |
|           |                      | -                  |             |
|           |                      | ความบันเทิง(ภาพยนตร์  |             |
|           |                      | ทีวี ละคร เพลง)      |             |
+-----------+----------------------+--------------------+-------------+

+-----------+----------------------+--------------------+-------------+
| เว็บไซต์    | ป                    | จุดเด่นและรูปแบบบริการ | ความนิยม     |
|           | ระเภทของข้อมูลที่ให้บริการ |                    |             |
+-----------+----------------------+--------------------+-------------+
| Soi19.com | ธุรกิจ E-Commerce      |   -                | ติด 5        |
|           | แบบเต็มรูปแบบ          |                    | อันดับเว็บไซต์  |
|           | ในปัจจุบันเปิดให้ใช้งานเ   |  คูปองส่วนลดราคาพิเศษ | E-Commerce  |
|           | ฉพาะส่วนที่เป็นคูปองส่วนลด |   50-90%           | ภา          |
|           | ราคาลดพิเศษ 50-90%    |                    | ยในระยะเวลา |
|           |                      |   - Storefront     | 6 เดือน      |
|           |                      |   (บริการสร้างหน้า    |             |
|           |                      |                    |             |
|           |                      | ร้านด้วยตนเองในรูปแบบ |             |
|           |                      |   E-Commerce       |             |
|           |                      |   สำเร็จรูป)         |             |
|           |                      |                    |             |
|           |                      |   - Bid & Bid      |             |
|           |                      |   Reverse          |             |
|           |                      |                    |             |
|           |                      |   - Classified     |             |
|           |                      |   Webboard         |             |
|           |                      |                    |             |
|           |                      |   - 2^(nd) Hand    |             |
|           |                      |   Community        |             |
+-----------+----------------------+--------------------+-------------+

ธุรกิจบันเทิง

บริษัทเอ็นเตอร์เทนเม้นท์ ทรี จำกัด คือธุรกิจบันเทิงผนวกการตลาดแนวใหม่แห่งแรกในประเทศไทย
โดยเป็นการเปิดโลกธุรกิจบันเทิงให้กว้างและหลากหลายมากยิ่งขึ้น
และสร้างมูลค่าเพิ่มจากเนื้อหาละครไทยที่เป็นที่นิยมจากผู้ชมอยู่ในขณะนี้ ใหัเทียบเท่ากับต่างประเทศ
ซึ่งจากการศึกษาการเปลี่ยนแปลงพฤติกรรมของผู้บริโภคในยุคปัจจุบันที่ต้องการความรวดเร็วและต่อเนื่อง
จนทำให้เกิดช่องทางการสื่อสารใหม่ๆ ที่ไร้รูปแบบ โดยการใช้สื่อดิจิทัลเข้าถึงกลุ่มเป้าหมายมากขึ้น
เพื่อครอบคลุมความต้องการของผู้บริโภคแบบ 360 องศา โดยใช้ความแข็งแกร่งของบริษัท สามารถ
มัลติมีเดีย จำกัด ในด้านเทคโนโลยี ไอที และผู้นำด้านคอนเทนท์
ผนวกกับความเชี่ยวชาญด้านงานบันเทิงจากพาร์ทเนอร์ ดีไซน์ออกมาเป็นกิจกรรมทางการตลาด
ให้สอดคล้องกับคอนเซ็ปต์การยกระดับและต่อยอดละครไทยให้เทียบเท่าระดับสากล
โดยรูปแบบการตลาดแบบบูรณาการ 360 องศาที่ทำนั้น อาทิ Online marketing, Offline
marketing, SMS Service, E-Commerce High-light Service, Star Meet &
Greet, Event

 2. การจัดหาผลิตภัณฑ์หรือบริการ

  ข้อมูล ข่าวสาร และสาระความบันเทิงต่างๆ (Contents)
  ที่บริษัทนำเสนอร่วมไปกับการจำหน่ายโทรศัพท์เคลื่อนที่นั้นเป็นการสั่งซื้อมาจากบริษัท สามารถ
  มัลติมีเดีย จำกัด ซึ่งเป็นผู้ผลิตและพัฒนา Contents (Content Provider)
  และบางส่วนเป็นการสั่งซื้อจากพันธมิตรทางธุรกิจทั่วไป ผู้ผลิตและพัฒนา Contents อื่นๆ

เนื่องจากรูปแบบของการให้บริการข้อมูล ข่าวสาร และสาระความบันเทิงของบริษัท สามารถ มัลติมีเดีย จำกัด เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ อาชีพ และรูปแบบวิถีชีวิตที่แตกต่างกันออกไป เพื่อให้การนำเสนอบริการตรงกับความต้องการของผู้ใช้บริการมากที่สุด บริษัท สามารถ มัลติมีเดีย จำกัด จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มาซึ่งข้อมูลที่ทันสมัย มีความหลากหลาย อีกทั้งการคัดสรรผู้ดำเนินรายการที่มีความรู้ ความเชี่ยวชาญเข้ามาให้คำแนะนำในเรื่องต่างๆ ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ ในอัตราที่แล้วแต่จะตกลงกัน โดยในปัจจุบันบริษัท สามารถ มัลติมีเดีย จำกัด มีการจัดหาข้อมูลโดยทีมงานของบริษัทเองในส่วนที่รวบรวมจัดเก็บเอง และจากผู้ให้บริการภายนอกที่มีความชำนาญเฉพาะด้าน ตลอดจนรวบรวมข้อมูลจากพันธมิตรทางธุรกิจต่างๆ ทั้งนี้ เนื้อหาข้อมูล ข่าวสาร และสาระความบันเทิงต่างๆ แบ่งออกเป็น 6 กลุ่มหลัก ดังนี้

1. Sport ให้บริการข้อมูลเชิงลึกเกี่ยวกับกีฬา เช่น ตารางการแข่งขัน ผลการแข่งขัน
สนามแข่งขัน ข่าวสารเกี่ยวกับแวดวงกีฬา เป็นต้น

2. Game ให้บริการเกมส์โดยผ่านบริการข้อมูลด้วยเสียง (Audiotex) เช่น 1900 เกมส์
ดาวน์โหลดเกมส์อินเตอร์แอคทีฟ และเกมส์ออนไลน์ผ่านโทรศัพท์เคลื่อนที่ ซึ่งมีทั้งเกมส์ที่บริษัท
สามารถ มัลติมีเดีย จำกัด เป็นผู้พัฒนาเอง
และพันธมิตรที่เชี่ยวชาญทางด้านเกมส์ทั้งในและต่างประเทศ

3. Entertainment เป็นกลุ่มที่ให้บริการข้อมูลเชิงลึกทางด้านบันเทิง เช่น เพลง วีดีโอ
ภาพยนตร์ และ Mobile Fashion เช่น Ring Tone, Logo, Picture Message, Screen
Saver และข้อมูลบันเทิงยามค่ำคืน เช่น ผับ บาร์ คาราโอเกะ เป็นต้น

4. Lifestyle ให้บริการข้อมูลในเชิงลึกเกี่ยวกับชีวิตประจำวัน เช่น ร้านอาหาร โรงแรม
บริษัททัวร์ แพ็คเกจทัวร์ ช้อปปิ้ง ส่วนลดร้านค้า Massage & Spa เป็นต้น

5. News & Information เป็นกลุ่มที่ให้บริการข้อมูลเกี่ยวกับหมายเลขโทรศัพท์พื้นฐาน และข้อมูล
ข่าวสารต่างๆ ที่เป็นประโยชน์ต่อสาธารณชน ได้แก่ ข้อมูลหุ้น ข้อมูลสายการบินและตารางการบิน
รายงานอากาศ รายงานจราจร อัตราดอกเบี้ย อัตราแลกเปลี่ยน ราคาทองคำ
และข้อมูลเกี่ยวกับการติดต่อหน่วยงานราชการต่างๆ ข้อมูลสถานทูต ข้อมูลสถานที่ท่องเที่ยว เป็นต้น

6.  Consultancy ให้บริการข้อมูลทางด้านการให้คำปรึกษา
    คำแนะนำโดยผู้เชี่ยวชาญเฉพาะด้านโดยบริการ 1900 เช่นบริการทางด้านการแพทย์ จิตวิทยา
    การดูแลเกี่ยวกับความสวยงาม เพศศึกษา
    และโหราศาสตร์จากโหรที่มีชื่อเสียงที่สุดในประเทศไทย

  ข้อมูลข้างต้นมีการจัดเก็บรวบรวมทั้งในรูปแบบของตัวอักษร ภาพนิ่ง ภาพเคลื่อนไหว
  เพื่อรองรับกับช่องทางการจัดจำหน่าย และเทคโนโลยีที่เปลี่ยนแปลงไปในอนาคตด้วย

3. การตลาด

 1) การตลาดและช่องทางการจัดจำหน่าย

  จากการวางตำแหน่งทางการตลาดของบริษัท สามารถ มัลติมีเดีย จำกัด
  ที่เน้นช่องทางการนำข้อมูล ข่าวสาร และสาระความบันเทิงสู่กลุ่มลูกค้าที่เป็นสื่อ 2 ทาง
  (Interactive Media)
  โดยผ่านช่องทางสื่อโทรคมนาคมที่หลากหลายไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

1. ช่องทางบริการข้อมูลด้วยเสียง (Audiotex) ภายใต้แบรนด์ BUG 1900

2. ช่องทางเจ้าหน้าที่รับสาย (Call Center) ภายใต้แบรนด์ BUG 1113

3. ช่องทาง Multimedia ภายใต้แบรนด์ BUG2Mobile

  4. ช่องทางผ่านโทรศัพท์เคลื่อนที่ i-mobile ภายใต้แบรนด์ i-Link

  5. ช่องทางผ่านเว็บไซต์ภายใต้แบรนด์ Showded, Edt guide, Soi19, Horoworld

  6. ช่องทางผ่านหน้าร้านค้าภายใต้แบรนด์ HoroWorld

  7. ช่องทางการสื่อสารใหม่ๆ ที่ไร้รูปแบบ โดยการใช้สื่อดิจิทัลเข้าถึงกลุ่มเป้าหมายมากขึ้น
  ภายใต้แบรนด์

  Entertainment Tree

 2) กลุ่มลูกค้าเป้าหมาย

  กลุ่มลูกค้าเป้าหมายในสายธุรกิจข้อมูลข่าวสารและสาระความบันเทิง

+-------------+--------------------------------------------------------+
| แบรนด์       | กลุ่มเป้าหมาย                                             |
+=============+========================================================+
| BUG 1113    | กลุ่มคนทำงาน อายุ 21 - 40 ปี อาศัยอยู่ในกรุงเทพฯ ปริมณฑล        |
|             | และเมืองใหญ่                                             |
+-------------+--------------------------------------------------------+
| BUG 1900    | กลุ่มเป้าหมายหลัก : กลุ่มวัยรุ่นชายอายุ 15 - 35 ปี                |
|             | อาศัยอยู่ในกรุงเทพฯ และ เมืองใหญ่ ที่ชอบกีฬาเป็นพิเศษ             |
|             |                                                        |
|             | : กลุ่มแม่บ้านอายุ 30-60 ปี ที่สนใจในโหราศาสตร์                 |
|             |                                                        |
|             | กลุ่มเป้าหมายรอง : กลุ่มวัยรุ่นอายุ 15 - 21 ปี อาศัยอยู่ในกรุงเทพฯ   |
|             | และเมืองใหญ่                                             |
+-------------+--------------------------------------------------------+
| BUG2Mobile  | กลุ่มวัยรุ่นและคนทำงานอายุ 15 - 35 ปี อาศัยอยู่ในกรุงเทพฯ         |
|             | และเมืองใหญ่ เป็นกลุ่มคนรุ่นใหม่ชอบความทันสมัย และสนใจในเทคโนโลยี |
+-------------+--------------------------------------------------------+

  กลยุทธ์การตลาด

1. คิดค้นและพัฒนาการให้บริการด้วยเทคโนโลยีที่นำสมัย และง่ายต่อการใช้งาน

2. นำเสนอเนื้อหาสาระข้อมูลใหม่ และทันสมัย
เพื่อให้ตรงกับความต้องการของผู้บริโภคในแต่ละกลุ่ม อย่างดีที่สุด

3. พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง
และมีความเชี่ยวชาญในข้อมูลเฉพาะด้าน เพื่อสร้างความแตกต่างให้กับบริการข้อมูลประเภทต่างๆ

4. ประสานงานกิจกรรมทางการตลาดอย่างใกล้ชิดกับบริษัทในเครือ ได้แก่ การให้บริการ
Content บนโทรศัพท์เคลื่อนที่ i-mobile ผ่านบริการ i-Link เป็นต้น

5. การขยายธุรกิจไปยังต่างประเทศ โดยเริ่มต้นจากประเทศที่ทางบริษัท ไอ-โมบาย
อินเตอร์เนชั่นแนล จำกัด มีการทำการตลาดอยู่ และมีแนวโน้มการเติบโตสูง อาทิ มาเลเซีย
อินโดนีเซีย และเวียดนาม เป็นต้น

4. สภาวะการแข่งขันโดยรวมของธุรกิจ

  1) ธุรกิจให้บริการในรูปของเสียง (Voice) ด้วยระบบ (Audiotex)

  ปัจจุบันผู้ประกอบธุรกิจด้านการให้บริการข้อมูลด้วยเสียง (Audiotex) ในประเทศไทย
  มีจำนวนทั้งสิ้น 10 บริษัท ซึ่งในกลุ่มธุรกิจนี้ บริษัท สามารถ มัลติมีเดีย จำกัด
  เป็นผู้นำในตลาดมีส่วนแบ่งการตลาดสูงสุดเป็นประมาณร้อยละ 80 ของมูลค่าตลาดโดยรวม
  นอกจากนี้ บริษัท สามารถ มัลติมีเดีย จำกัด ยังเป็นผู้ให้บริการข้อมูลด้วยเสียง (Audiotex)
  รายเดียวที่ให้ความสำคัญในการสร้างตราสินค้า BUG1900
  มีนำเสนอรูปแบบการให้บริการที่แตกต่าง
  ซึ่งสามารถสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง
  (Audiotex) รายอื่นๆ จากการวางตำแหน่งทางการตลาดของบริษัท สามารถ มัลติมีเดีย จำกัด
  ในการเน้นช่องทางการนำเสนอข้อมูล ข่าวสาร
  และสาระความบันเทิงที่มีความหลากหลายและเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับ
  ผู้ประกอบธุรกิจเดียวกันรายอื่น

 2) ธุรกิจให้บริการในรูปของเสียง (Voice) ผ่านเจ้าหน้าที่รับสายหรือ Information Call Center มีผู้ให้บริการได้แก่ BUG 1113 ของบริษัท สามารถ มัลติมีเดีย จำกัด บริการ 1133 ของบริษัท ทีโอที จำกัด (มหาชน) บริการ 1188 ของบริษัท เทเลอินโฟ มีเดีย จำกัด 

 3) ธุรกิจการให้บริการในรูปของข้อความหรือภาพ (Non-Voice) ได้แก่ BUG2Mobile ของบริษัท สามารถ มัลติมีเดีย จำกัด Shinee, N-Content, Mobiclub และ Siam2you เป็นต้น

5. แนวโน้มอุตสาหกรรม

  จากการที่ประเทศไทยเริ่มเข้าสู่เทคโนโลยีโทรศัพท์เคลื่อนที่ 3G นั้น
  จะส่งผลดีโดยตรงต่อการให้บริการประเภทข่าวสารและบันเทิง (Content) รวมทั้ง
  Application บนโทรศัพท์เคลื่อนที่เป็นอย่างมาก
  เนื่องจากความเร็วในการเข้าใช้บริการอินเตอร์เน็ตผ่านโทรศัพท์เคลื่อนที่ (Mobile
  Internet) ของเทคโนโลยี 3G เหนือกว่าเทคโนโลยี 2G เป็นอย่างมาก
  โดยได้มีการคาดการณ์ว่าการมาของเทคโนโลยี 3G จะทำให้มูลค่าตลาดของบริการประเภท
  Content และ Application สูงขึ้นอย่างต่อเนื่องแบบก้าวกระโดด
  จากเหตุการณ์ดังกล่าวบริษัทได้เล็งเห็นถึงโอกาสทางธุรกิจ โดยบริษัทได้มีการวิจัยและพัฒนา
  Content และ Application ต่างๆ ต่อยอดจากธุรกิจการให้บริการ Content และ
  Application ในปัจจุบันที่ให้บริการอยู่ในระบบ 2G
  เพื่อให้สามารถรองรับกับการใช้งานบนระบบ 3G
  เพื่อเป็นการรักษาส่วนแบ่งทางการตลาดเดิมและขยายการให้บริการเข้าสู่ตลาดใหม่ไปพร้อมกัน
  ซึ่งจะนำมาซึ่งความยั่งยืนด้านรายได้จากการให้บริการของบริษัทในอนาคต